Danis Tanović /'Smrt u Sarajevu' nominovan za nagradu Evropske filmske akademije / Radio Sarajevo\nDanis Tanović / 'Smrt u Sarajevu' nominovan za nagradu Evropske filmske akademije\n23. 08. 2016. u 19:31:00 Radiosarajevo.ba\nEvropska filmska akademija je objavila listu filmova nominovanih za ovogodišnji Izbor igranih filmova za Evropsku filmsku nagradu 2016. godine, a na listi među 50 filmova nalazi se i film Danisa Tanovića “Smrt u Sarajevu”.\nPreko 3.000 članova Evropske filmske akademije u narednom periodu glasat će za nominacije u kategoriji evropskog filma, redatatelja, glumaca i scenarista filmova, piše EFA.\nMeđu nominovanim nalaze se i film "Julieta" Pedro Almodovar te, film "Florence foster Jenkins" Stephen Frears koji su ove godine boravili u Sarajevu. Dobitnik Počasnog Srca Sarajeva Christi Puiu, također je nagrađen na SFF-u.\nNominacije će biti objavljene 5. novembra na Evropskom filmskom festivalu u španskoj Sevilli.\nSedmočlani žiri odlučit će o dobitnicima nagrada u kategorijama evropskog snimatelja, filmskog urednika, scenografa, kostimografa, profesionalnog šminkera i kompozitora.\nDodjela 29. evropske filmske nagrade održat će se 10. decembra u poljskom Wroclawu koji je Evropska prijestolnica kulture za 2016. godinu.\nPodsjećamo, film "Smrt u Sarajevu" bosanskohercegovačkog režisera Danisa Tanovića dobitnik je Srebrnog medveda u kategoriji "Nagrada žirija" na 66. Berlinskom međunarodnom filmskom festivalu Berlinale. To je za Tanovića druga nagrada na ovogodišnjem Berlinaleu nakon što je ranije dobio nagradu za najbolji film od međunarodnog Udruženja filmskih kritičara.\nTagovi: Danis Tanović nominacije\nZa mlade i o mladima / U četvrtak počinje Omladinski Film Festival!\nTuzla / Počinje 8. Međunarodni festival umjetnosti mladih Kaleidoskop


U BiH “finansijski pismena” svega četvrtina stanovništva\nGrađani Crne Gore su finansijski najpismeniji u regionu – tako makar tvrde analitičari portala HowMuch.net, koji su pravili globalno istraživanje u ovoj oblasti.\nPrema istraživanju Global Financial Literacy Excellence centra, 48 odsto odraslih građana Crne Gore je finansijski pismeno, što je više od svih susjednih zemalja, ali i Slovenije, gdje taj postotak iznosi 44 odsto, koliko i u Hrvatskoj, prenio je portal Investitor.\nU Srbiji je finansijski pismeno 38 odsto, u Bosni i Hercegovini 27 odsto, Kosovu 20 odsto, a u Albaniji svega 14 odsto.\nPrema tim podacima, u Makedoniji je finansijski pismeno 21 odsto odraslog stanovništva.\n“Šta je finansijska pismenost? Istraživanje Standard & Poor’sa o globalnoj finansijskoj pismenosti definiše se kao sposobnost da se razumiju osnovni finansijski instrumenti u donošenju odluka o štednji, investiranju i zaduživanju”, navodi HowMuch.net.\nIstraživanjem je ispitanicima postavljeno niz pitanja iz finansijske pismenosti, a jedan od primjera je situacija u kojoj imate malo novca. Pitanje glasi: Da li je sigurnije novac dati u jedan posao ili investirati ga, ili je pak bolje da svoj novac uložite u više biznisa ili ga investirate? Odgovor se, kako se navodi, nameće sam po sebi svima koji su upoznati sa diverzifikacijom rizika.\nSlijedi lista država sa najvećim procentom finansijski pismenog stanovništva među odraslima:


Zimbabve: Vojnici osumnjičeni za "sistematsku torturu" - Svet - Dnevni list Danas\nPočetna » Svet » Zimbabve: Vojnici osumnjičeni za „sistematsku torturu“\nKomisija za zaštitu ljudskih prava u Zimbabveu\n0Piše: D. J. 23. januara 2019. 19.21 Izmenjeno: 22.22\nZimbabveanska Komisija za zaštitu ljudskih prava oštro je kritikovala vlasti zbog toga što koriste vojsku da bi ugušile demonstracije.\nNemiri su izbili pre nešto više od nedelju dana zbog velikog povećanja cena goriva. Portparol vlade je stao u odbranu suzbijanja protesta, rekavši za Bi-Bi-Si: „Kada stvari izmaknu kontroli, neophodno je malo čvrstine“.\nPojavili su se izveštaji da je vojska navodno napadala demonstrante u mnogim delovima glavnog grada Hararea.\nZabeleženo je da su vojnici u Harareu tukli veliku grupu vozača mini-autobusa u utorak. Jedan od svedoka je rekao da su njega i još 30 ljudi vojnici opkolili i tukli „više od dva sata“.\nKontinuirano nasilje dovelo je u pitanje kontrolu predsednika Emersona Mnangagve nad vojskom, što mu je pre 14 meseci pomoglo da dođe na vlast. Mnangagva je obećao da se nasilje nad civilima neće tolerisati.\nU izveštaju Komisije se navodi da je od prošle nedelje prijavljeno najmanje osam smrtnih slučajeva, koji su „većinom bili rezultat upotrebe municije“.\n„Naoružani i uniformisani pripadnici zimbabveanske vojske i policije sprovode sistematsku torturu“, piše u izveštaju i dodaje se da su te bezbednosne snage „organizovale“ torturu tako da su njen cilj ljudi u blizini mesta na kojima su podignute barikade i u oblastima gde su demonstranti palili vatru i pljačkali.\nU detaljnom izveštaju navodi se da su pripadnici snaga bezbednosti noću upadali u kuće i izvodili ljude, pa čak i dečake od 11 godina, ispred i terali ih da legnu na zemlju gde su ih prebijali.\n„Upotreba vojske pri smirivanju civilnih protesta vodi ka gubitku života i ozbiljnim telesnim povredama i drugim povredama ljudskih prava, ali vlada ipak i dalje nastavlja da koristi vojsku“, zaključuje se u izveštaju.\nPrema drugim navodima, najmanje 12 ljudi je ubijeno a desetine njih su na lečenju zbog povreda zadobijenih od vatrenog oružja.\nPreko 600 ljudi je uhapšeno tokom protesta, a grupe za zaštitu ljudskih prava i opozicioni političari tvrde da su mnogi od njih privedeni nasumično.\ntortura, vojska, ZimbabveHarare


Šef Suzukija se povukao na pragu svoje stote godine - Auto Republika\nŠef Suzukija se povukao na pragu svoje stote godine\nNajstariji čovek na svetu, a koji je ujedno i predsednik jedne automobilske kompanije, Osamu Suzuki se povlači s s tog mesta u svojoj 92. godini. Vodio je marku u periodu koji je duži od četrdeset godina.\nSuzuki je jedan od retkih proizvođača automobila, koji je zajedno s Hondom uspeo da diversifikuje svoje delatnosti uz uspešno očuvanje nezavisnosti u smislu vlasništva nad kapitalom. Inače, kao i Suzuki, i iz Honde ovih dana stiže vest o smeni na čelu kompanije. Bilo kako bilo, japanski gigant je angažovan u proizvodnji automobila, motorcikala, nautičkih proizvoda….\nPod vođstvom čoveka koji se upravo povlači, Suzuki je bio od kraja sedamdesetih godina, a posebno interesantno je to što je čovek rođen s prezimenom Macuda, ali se opredelio da se ubudeć potpisuje prezimenom svoje supreuge, unuke osnivača Suzukija, damom po imenu Mičio Suzuki.\nMarka Suzuki je izgradila snažan identitet, posebno na lokalnom tržištu gde je posvećena kategoriji takozvanih Kei automobila, o kojima možete pročitati izvanredan članak Zorana Tomasovića. Najveće uspehe je Suzuki beležio i beleži u Aziji i na istoku planete, posebno u Indiji gde je praktično neuhvatljiv za ostatak industrije. Evropska gama Suzukija je usklađena s duhom vremena, i na testovima evropskih novinara, modeli ove marke uglavnom bivaju solidno ocenjeni, ponajpre kao pouzdani i efikasni.\nOsamu Suzuki je već preneo upravljanje kompanijom na svog sina Tošihira, ali je zadržao pozicju predsednika upravnog odbora proizvođača. Zanimljivo je da ni njegov potomak nije baš u cvetu mladosti pa je tako na poziciju došao posle, na primer, deset godina mlađeg Ole Kelenijusa iz Mercedesa.\nTošihiru želimo svaku sreću u upravljanju kompanijom koja je nedavno ojačala veze s Toyotom.\ntags: direktor Suzukija Osamu Suzuki suzuki Tošihiro Suzuki\nprevious Hyundai će morati da zameni baterije na više od 80.000 električnih automobila!\nnext Novi Land Rover Defender od sada i sa V8 motorom (GALERIJA)\nZnači, deda ipak jos ne ide u penziju … Nije u redu, zbog mladih.\nSve i da ga mozak služi 300 na sat, sa 65 nužno u neku pozadinsku, savetničku funkciju.\nih, mladic, u naponu snage, ko Musa…kad je njemu bilo ono 100 godina djavo se bio rodio tek 😀\nБез старца , нема ударца 😉 😉 😉\nFCA opet počinje sa proizvodnjom delova za Lanciju Delta Integrale\n27/11/2019 - 14:04\nAlfa Romeo priprema veliki SUV model\n28/12/2017 - 12:36


Priča o vakcinama, prijem kod kraljice i roštilj na plaži, Bajden i ostali debitanti: Počinje samit G7 u Velikoj Britaniji... - mediji.net\nPriča o vakcinama, prijem kod kraljice i roštilj na plaži, Bajden i ostali debitanti: Počinje samit G7 u Velikoj Britaniji...\n(Beta) – U Velikoj Britaniji danas počinje samit Grupe sedam industrijski najrazvijenijih zemalja sveta, prvi koji se održava uživo od izbijanja pandemije.\nLideri G7 na samitu će obećati distribuciju milijarde vakcina protiv kovid-19.\nPremijer Crne Gore Zdravko Krivokapić na samitu NATO, doživeo je jednu vrlo neprijatnu situaciju kada je trebao da se pozdravi sa predsednikom SAD Džozefom Bajdenom.\nPomoćnik predsednika Rusije Jurij Ušakov objavio je danas da će samit predsednika Rusije i SAD Vladimira Putina i Džoa Bajdena, početi u 13 sati po srednjeevropskom vremenu u vili La Granž u Ženevi. Putina će u vili La Granž dočekati predsednik Švajcarske, a zatim će doći Bajden, prenose RIA...\nNekoliko sati nakon objavljivanja velikog intervjua sa ruskim predsednikom Vladimirom Putinom, šef Bele kuće Džo Bajden obratio se medijima. Uoči samita u Ženevi, demokrata je opisao Putina kao "dostojnog rivala" i predstojeći sastanak s njim kao "primeren trenutku".


BEČEJ: Započela rekonstrukcija Zelene ulice u koju će biti uloženo 135 miliona dinara! (FOTO) | Happy BSC portal\nBEČEJ: Započela rekonstrukcija Zelene ulice u koju će biti uloženo 135 miliona dinara! (FOTO)\nPotpredsednik Pokrajinske vlade Ðorđe Milićević posetio je danas Bečej, gde je počela rekonstrukcija Zelene ulice, investicija vredna oko 135 miliona dinara, koju zajednički finansiraju Pokrajinska vlada, sa 93 miliona i Opština Bečej, sa 42 miliona dinara.\nU Zelenoj ulici, u dužini od jednog kilometra, biće kompletno obnovljen kolovoz, parking, trotoar, biciklistička staza, javna rasveta. Kako je istaknuto, Zelena ulica je jedna od najfrekventnijih ulica u Bečeju, poznata je po platanima, koji će biti sačuvani, a zelene površine će biti dodatno obogaćene.\nDanas su uručeni i ugovori za sanaciju i adaptaciju sportskih objekata u opštini Bečej. Ukupna vrednost inevsticije je 11,3 miliona dinara, od čega je ulaganje iz Pokrajinskog sekretarijata za sport i omladinu 8,4 miliona dinara. Tim novcem će biti finansirana obnova rukometnog terena na otvorenom u Bačkom Petrovom Selu, rekonstrukcija sanitarnog čvora u Sportskom centru u Bečeju i obnova fiskulturne sale u OŠ "Šamu Mihalj" u Bečeju, saopšteno je iz Pokrajinske vlade.\nÐorđe Milićević je kazao da je Pokrajinska vlada do sada izdvojila oko 600 miliona dinara za finansiranje i sufinansiranje projekata na teritoriji opštine Bečej.\n- U protekle tri i po godine u opštini Bečej je evidentna živa investiciona aktivnost u svim oblastima - kazao je Milićević i naglasio da su Pokrajina, Republika i Opština Bečej, koordiniranim aktivnostima postigli značajne rezultate u razvoju bečejske opštine. Kako je Milićević naveo, među značajnim ulaganjima iz Republike je asfaltiranje deonice puta koja prolazi kroz Bačko Gradište, a u koju nije decenijama ulagano.\nOn je napomenuo da se taj model saradnje primenjuje u svih 45 opština u Vojvodini, te da će se praksa koja daje pozitivne rezultate nastaviti.\nPotpredsednik Milićević je zajedno sa predsednikom opštine Bečej Draganom Tošićem obišao radove na postavljanju tucanika na neasfaltiranim putevima u Bačkom Petrovom Selu. Bečejska lokalna samouprava obezbedila je 36,2 miliona dinara za radove u dužini od 2.750 metara, u šest ulica.\nTošić je naglasio da Opština Bečej bez ulaganja sa viših nivoa vlasti ne bi mogla sama da realizuje pojedine projekte, poput popravke puteva u Bačkom Petrovom Selu.\nOn je istakao da je u protekle tri i po godine samo preko Pokrajinskog sekretarijata za poljoprivredu, vodoprivredu i šumarstvo investirano oko 400 miliona dinara u značajne projekte za razvoj opštine Bečej.\nU poseti toj opštini bili su i pokrajinski sekretar za poljoprivredu, vodoprivredu i šumarstvo Vuk Radojević, pokrajinski sekretar za sport i omladinu Vladimir Batez, pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić i direktor Uprave za kapitalna ulaganja Nedeljko Kovačević


Samostalni sindikat: Fijat u Kragujevcu ignoriše zahteve radnika i krši zakon - Ekonomija - Dnevni list Danas\nPočetna » Vesti » Ekonomija » Samostalni sindikat: Fijat u Kragujevcu ignoriše zahteve radnika i krši zakon\nSamostalni sindikat kragujevačke fabrike Fijat plastik saopštio je da je izvesna „eskalacija“ radničkog protesta jer poslovodstvo Fijat Krajsler automobila (FCA) Srbija, sestrinske kompanije za koju rade delove, i dalje ignoriše njihove zahteve i naloge inspekcije rada.\n„Radikalizacija protesta podrazumeva preduzimanje svih raspoloživih pravnih radnji protiv našeg poslodavca, kao i prelivanje protesta na ulicu, na koji će biti pozvani da nam se pridruže svi radnici FCA grupe i kooperanata, čim se za to steknu epidemiološki uslovi“, poručili su iz jedinog reprezentativnog sindikata Fijat plastika.\nRadnici Fijat plastika su u štrajku više od dva meseca jer su nezadovoljni smanjenjem zarada i kršenjem njihovih prava.\n„FCA Srbija zloupotrebljava neradne dane u koordinaciji sa poslovodstvom Fijat plastika, sa namerom da se štrajkači finansijski iscrpe i odustanu od štrajka, što se, naravno, neće desiti“, poručili su iz fabričkog sindikata.\nDodaju da je menadžment Fijat plastika, sledeći primer FCA Srbija, odbio da u zakonskom roku dostavi radnicima važeći Pravilnik o radu i oglušio se o naloge inspekcije rada, jer nije dostavio Pravilnik o sistematizaciji i organizaciji radnih mesta, kao i Ovlašćenja o zastupanju, što je zakonom obavezan.\nU sindikatu su ocenili i da je poziv radnika kragujevačkog Fijata na rad u Slovačku „neprimeren i nepošten“.\nSaopštili su da su uslovi daleko od zadovoljavajućih „i čak gori“ nego preko raznih agencija koje se time bave.\n„Pitamo se, da li je Fijatu omogućeno korišćenje svih mogućih subvencija da bi obezbedio posao za ljude koji žele da ostanu u Kragujevcu i u Srbiji ili da glumi dilera jeftine radne snage“, navode u sindikatu.\nPredsednik Srbije Aleksandar Vučić najavio je danas da će autoput od Beograda do Kruševca biti gotov do kraja godine.


Povratnici u Srbiju: šta smo naučili iz njihovih priča?\nPre nego što sam počela da radim za Program Ujedinjenih nacija za razvoj (UNDP) u Srbiji, provela sam tri godine živeći na relaciji Beograd-London kao direktorka za poslovni razvoj u startap kompaniji čija sam suosnivačica. Moje kolege iz Laboratorije za ubrzani razvoj UNDP-a, Irena i Draško, vratili su se u Beograd pošto su proveli u inostranstvu više od petnaest godina, tokom kojih su se u više različitih gradova osećali kao kod kuće. I pored toga što smo imali mogućnost da svoje karijere nastavimo negde drugde, mi smo odlučili da Srbija ponovo postane naš dom. Zašto vam ovo govorim? Zato što naša lična iskustva imaju nešto zajedničko sa jednim od najurgentnijih problema u Srbiji.\nMnogi mladi obrazovani ljudi odlaze iz ove zemlje, a za razliku od nas, oni uopšte nemaju nameru da se vrate. Visoka stopa iseljavanja, kao i niska stopa doseljavanja i nizak natalitet, glavni su krivci za to što stanovništvo Srbije spada među deset populacija u svetu koje se smanjuju najbržim tempom, dok se prosečna starost stanovništva povećava, a broj radno sposobnih ljudi smanjuje. Uticaji koje ovi trendovi imaju na razvoj naše zemlje doveli su do toga da depopulacija postane ključna tema u radu Laboratorije za ubrzani razvoj u Srbiji.\nCirkularne migracije su važan integralni deo ovog kompleksnog, višeslojnog problema. U Srbiji, jedna polovina tog kruga – koju čine povratnici iz dijaspore i radnici iz inostranstva – gotovo u potpunosti nedostaje. I kako onda mi da „nacrtamo“ pun krug? Odlučili smo da potražimo više ljudi kao što smo Draško, Irena i ja – srpskih građana koji su živeli u inostranstvu, ali su odlučili da se vrate u Srbiju, kako bismo saznali više o njihovoj dubljoj motivaciji i o iskustvu povratka u zemlju.\nCilj nam je da razumemo proces povratka, sa svim „uskim grlima“ i ključnim momentima jednog takvog putovanja.\nMisli i osećanja umesto hladnih činjenica\nSuzili smo istraživanje na ljude sa visokim kvalifikacijama koji su živeli u inostranstvu najmanje 3 godine, a po povratku u Srbiju su prošli kroz period adaptacije koji nije bio duži od 3 godine. Želeli smo da otkrijemo najvažnije probleme (bolne tačke) i pozitivna iskustva (srećne trenutke) na koje ljudi nailaze tokom i posle povratka u Srbiju. Cilj nam je da razumemo proces povratka, sa svim „uskim grlima“ i ključnim momentima jednog takvog putovanja.\nObimna istraživanja, koja bi oslikala deo činjeničnog stanja, ne otkrivaju osećanja i stavove, i ne govore o njima. Imajući ovo u vidu, i uz veliku pomoć nedavno osnovane “Design Thinkers Lab”, odlučili smo da „pozajmimo“ metodologiju Design Thinking, koja je usredsređena na ljude. Ova metodologija koristi veoma širok spektar različitih alata za podsticanje empatije i dobijanje dubljih uvida od učesnika u istraživanju. Ovaj proces obuhvata šest iterativnih faza – razumevanje, posmatranje, definisanje tačke gledišta, generisanje ideja, izradu prototipova i testiranje.\nIzvor ilustracije: hpi-academy.de\nNa samom početku, odredili smo zadatak našeg istraživanja, takozvani „izazov“, rečeno metodologijom dizajnerskog razmišljanja, koji je formulisan kao „Redizajniranje iskustva povratnika u Srbiju“. Formulacija je namerno bila najšira moguća kako bi obuhvatila najrazličitija iskustva od trenutka kada neko počne ozbiljno da razmišlja o povratku u Srbiju, kroz ceo proces preseljavanja iz jedne zemlje u drugu, sve do nastanjivanja i reintegrisanja u Srbiji. Ova istraživačka aktivnost bila je jedan od prvih koraka u procesu sticanja znanja o tome kako bi Kancelarija UNDP-a u Srbiji, Vlada Srbije i naši partneri mogli doprineti preoblikovanju iskustva povratka, reintegrisanja i izgradnje novog života u Srbiji za povratnike.\nGovoreći iz ličnog iskustva članova Laboratorije za ubrzani razvoj, i pokušavajući da se stavimo u cipele povratnika, shvatamo da odluka o povratku u zemlju porekla može biti veoma intimnog i ličnog karaktera. Imajući ovo u vidu, odlučili smo da naše istraživanje uokvirimo kroz proces prikupljanja podatka koji je zasnovan na empatiji, počev od popunjavanja upitnika, kontekstualnog polu-strukturisanog intervjua, stvaranja vizuelnih predstava povratka i ličnih opservacija istraživača. Tokom našeg pripremnog rada, odlučili smo da se usredsredimo na četiri grupe povratnika koje želimo bolje da razumemo:\n1. ljude koji su se vratili da bi pokrenuli sopstveni posao u Srbiji,\n2. ljude koji su studirali u inostranstvu i vratili se pošto su završili studije,\n3. ljude koji su se vratili da bi svoju decu podizali u Srbiji, i\n4. ljude koji su se vratili da bi u Srbiji živeli kao penzioneri.\nIstraživanje je sprovedeno na malom uzorku od 13 osoba koje su svoje priče podelile sa nama. Posle prikupljanja svih informacija i spoznaja iz druge faze (posmatranje), definisali smo problemski iskaz na osnovu onoga što smo saznali od naših povratnika. Neka saznanja bila su veoma specifičnog, čak i anegdotskog karaktera. Pokazalo se da se navike uistinu menjaju, dok nasleđe bledi, pa su nam ispitanici, na primer, rekli: pušenje u zatvorenim prostorima i na javnim mestima im smeta, ili „formulari u srpskim ambasadama u inostranstvu, odštampani ćirilicom, nisu nužno svim Srbima razumljivi“. Lične i porodične veze izgleda imaju duži rok trajanja, budući da je većina srećnih trenutaka za povratnike, uključujući tu i bolju uravnoteženost posla i slobodnog vremena, neposredno povezana sa snažnom mrežom podrške porodice i prijatelja. Takođe smo saznali da su bolne tačke naših povratnika pristup zdravstvenom sistemu, komplikovane administrativne procedure i birokratija koja oduzima mnogo vremena.\nVećina povratnika koji su podelili svoje priče sa nama rekli su da su održali veze s bliskim prijateljima u Srbiji.\nPosle sastavljanja spiska svih relevantnih srećnih momenata i bolnih tačaka, ušli smo u treću fazu istraživanja („tačke gledišta“) uz oslanjanje na pripremljenu listu relevantnih pitanja tipa „Kako bismo mogli?“, kojima su obuhvaćeni najznačajniji problemi i pozitivna iskustva sa kojima se ljudi suočavaju prilikom povratka. Na primer:\nImajući u vidu da dobrobit dece ima važnu ulogu za roditelje kada biraju mesto za život svoje porodice, kako bismo mogli da im pomognemo da uvide prednosti podizanja dece u Srbiji, tako da na Srbiju gledaju kao na svoj dom?\nImajući u vidu da su visokoobrazovani povratnici imali uspešne karijere u inostranstvu, kako bismo mogli da im pomognemo da podele sa nama svoje kontakte i iskustvo, tako da aktivno učestvuju u ekonomskom i društvenom razvoju Srbije, i takođe da se osećaju u većoj meri ispunjenim?\nImajući u vidu da javna administracija uključuje veći broj procedura koje iziskuju odlaženje u razne institucije, kako bismo mogli da iskoristimo prvi kontakt povratnika sa institucijama da bismo ih podstakli da podele sa nama povratne informacije kako bi se uočili problemi i prostor za poboljšanja?\nNa osnovu onoga što smo saznali i shvatanja do kojih je istraživanje dovelo, naša zamisao je da zajednički kreiramo niz inovativnih rešenja koja su prilagođena stvarnim ljudskim potrebama i iskustvima, kako bismo pomogli našim sunarodnicima koji razmišljaju o povratku.\nNaš je plan da ponudimo najbolje ideje za identifikovane „tačke gledišta“, da stvorimo prototipove, testiramo ih i odaberemo najbolje među njima, koje će činiti deo našeg portfolija intervencija namenjenih povratnicima. Za početak, kao reagovanje na saznanje o razumljivosti srpskog jezika koji se koristi u formularima, „lak dobitak“ bi moglo biti uvođenje latiničnih formulara u ambasadama Srbije u inostranstvu, kao i drugačije razmišljanje o tome kako bi deca i mladi u dijaspori mogli da uče srpski jezik, na primer koristeći internet i digitalne tehnologije.\nOsim što će poslužiti kao osnova za stvaranje novih politika delovanja i mera koje će doprineti poboljšanju iskustva povratka u Srbiju, materijali prikupljeni na ovaj način mogu poslužiti i kao podsticaj i informacije u procesu komuniciranja sa srpskom dijasporom.\nKao jedan od prvih koraka u cilju rešavanja svih ovih problema, Laboratorija za ubrzani razvoj UNDP-a prepoznala je značaj pružanja podrške nedavno uspostavljenoj platformi Tačka povratka. Misija ove platforme je da srpskoj dijaspori pruža informacije o svim mogućim načinima uspostavljanja kontakata u Srbiji – od lokalnih vlasti, kompanija, prilika za investiranje, startap kompanija, do pojedinaca – dok istovremeno širi informacije relevantne za one koji žele da se vrate u svoju zemlju i komunicira sa njima.\nPomažući razvoj ove inicijative, mi podržavamo stvaranje jedne nove platforme u funkciji „jedinstvenog punkta“, gde bi srpska dijaspora i povratnici lako mogli da pronađu sve korisne i relevantne informacije o mogućim načinima (ponovnog) uspostavljanja kontakata i veza sa svojom zemljom.\nZa više informacija o metodologiji, o tome šta smo naučili i o pričama korisnika, naš sveobuhvatni izveštaj je dostupan ovde.


мај 2021. – Han info\nPODRŠKA NEDOVOLJNO RAZVIJENIM OPŠTINAMA\nмај 26, 2021 Lokalne\nMinistar bez portfelja, zadužen za unapredjenje razvoja nedovoljno razvijenih opština, Novica Tončev, potpisao je ugovor o finansiranju programa podrške sa predsednikom opštine Vladičin Han, Goranom Mladenovićem. Po programu 1 dodeljena su bespovratna sredstva u iznosu od 1.164.000 dinara za izradu […]\nPotpredsednica Vlade Srbije i ministarka rudarstva i energetike, prof. dr Zorana Mihajlović, uručila je juče gradonačelnicima i predsednicima opština 20 lokalnih samouprava ugovore za finansiranje projekata za unapređenje energetske efikasnosti u objektima od javnog značaja. Mihajlovićeva je ovom prilikom izjavila […]\n22 GODINE OD PRVOG BOMBARDOVANJA VLADIČINOG HANA\nмај 11, 2021 Lokalne\nDanas, 11. maja tačno je 22 godine od kako su NATO avioni prvi put bombardovali Vladičin Han tokom agresije na SRJ 1999. godine, gađajući u prvi sumrak Novi most na Južnoj Moravi. Te majske večeri od gelera i detonacije nastradali […]\nHANČANI IMAJU NAJVEĆI PROSEK ZARADA NA JUGU\nмај 4, 2021 Lokalne\nProsečna plata u Hanu iznosi 51,579 dinara što predstavlja najveći iznos kad su u pitanju gradovi i opštine u okruženju. Prema poslednjim podacima Republičkog zavoda za statistiku objavljenim za februar ove godine, zaposleni u Hanu su lideri po visini zarada […]\nмај 2, 2021 Regionalne\nPravoslavni hrišćani u Srbiji, ali i u više od 60 država danas proslavljaju najradosniji i najveći hrišćanski praznik Uskrs, dan kada je Isus Hrist vaskrsao. Uskrs je najveći i najradosniji hrišćanski praznik jer suština hrišćanskog učenja označava Hristovo vaskrsnuće iz […]


U toku izgradnja Spomen obilježja braniocima Goražda - Goražde PRESS\nHome Goražde U toku izgradnja Spomen obilježja braniocima Goražda\nU toku izgradnja Spomen obilježja braniocima Goražda\nRadovi na rekonstrukciji Centralnog spomen obilježja „Goražde-grad heroj svojim braniocima“ koji su započeti prije dva mjeseca teku planiranom dinamikom.\nPrema riječima ministra za boračka pitanja Bosansko-podrinjskog kantona Goražde Edina Aganovića, projekat je podijeljen u dvije faze. Prva faza odnosi se na betonske radove, odnosno popločavanje te izradu Kapije života i trebala bi biti okončana u ovoj godini , dok će se druga faza koja se odnosi na kamenorezačke radove te ispis svih imena poginulih boraca realizovati u toku slijedeće godine.\nZa izradu prve faze obezbijeđena su sredstva u iznosu od 65.000,KM, dok je za drugu fazu potrebno izdvojiti 88.000 KM.\n„Prema dinamici poslova koji su do sada urađeni, vjerovatno ćemo imati završene radove i prije roka predviđenog u ugovoru. Zadovoljni smo sa dosad izvršenim radovima, a onaj dio što smo se dogovorili sa izvođačem radova a to je da do 18. septembra bude završeno popločavanje samog spomen obilježja, ukoliko se odlučimo da dio manifestacije 18. septembra održimo na samo spomen obilježju, biće spremno.\nMeđutim, još smo u dilemi da li će to biti na centralnom spomen obilježju gdje je u toku rekonstrukcija ili ćemo to obilježiti na platou ispred Kantona. Dakle, ove godine ćemo završiti ovu prvu fazu. Sredstva ćemo kroz budžet planirati, a imamo najave i sa drugih nivoa vlasti i drugih interesanata koji bi mogli da finansiraju, tako da bismo trebali sljedeće godine završiti kompletan projekat.\nTakođer, Grad Goražde učestvuje sa određnim sredstvima, negdje oko 30.000 KM, i imamo jednu kompaniju koja je takođe jedan dio sredstava uplatila na račun u ovu svrhu“- istaknuo je ministar za boračka pitanja BPK Goražde Edin Aganović.\nRekonstukcijom Centralnog spomen obilježja „Goražde-grad heroj svojim braniocima“ konačno će se dobiti jedno reprezentativno spomen obilježje za sve naše branioce koji su svoj život dali u odbrani ovih prostora.


Dvadeset godina je prošlo od kad su general protivvazdušne odbrane, Ljubiša Veličković, pukovnik Božidar Pejčić i major Svetomir Trifunović poginuli u ataru sela Omoljica. Na mestu na kome su 1. juna 1999. godine trojica oficira tadašnje Vojske izgubila život, danas su se pored porodica poginulih, okupili i predstavnici Vojske Srbije, Mesne zajednice Omoljica, ratni vojni invalidi i delegacija veterana.\n- Ovi ljudi dali su život za svoju otadžbinu i zauvek će biti zapamćeni kao heroji, rekao je potpukovnik Boris Štrk.\nNATO je u martu 1999. godine započeo akciju koju je nazvao „Milosrdni anđeo“. Počeli su vazdušni udari raketama i avijacijom na više područija Srbije i Crne Gore. Miodar Tadić iz MZ Omoljica poručio da je naš zadatak da podsetimo mlađe generacije na ove heroje.


BiH: Po novom zakonu džihad će biti krivično delo\nBiH: Po novom zakonu džihad će biti krivično delo\nMinistarstvo bezbednosti BiH priprema zakon kojim će biti onemogućen odlazak građana BiH da se bore za paravojne formacije u različitim oružanim sukobuma u svetu. Prema poslednjim podacima, na strani radikalnih islamista u Siriji, Avganistanu, Iraku i drugim ratištima bori se više od 340 vehabija iz BiH!\nMinistar Fahrudin Radončić je naglasio da se zakonom mora sprečiti da građani BiH odlaze i ginu na svetskim ratištima. – Dešava se ono što su agencije za provođenje zakona i predviđale, a to je da će ljudi iz BiH ići da se bore za različite paravojne formacije po svetu – rekao je Radončić.\nOn je naglasio da Ministarstvo mora „odbraniti ljude od njih samih“.\n– Bošnjaci su dovoljno ginuli u proteklom ratu da bi sada ponovo bili u situaciji da naši državljani bespotrebno ginu u paravojnim formacijama negde na svetskim ratištima – rekao je Radončić.\n„Novosti“ saznaju da će zakonom biti najoštrije sankcionisan odlazak državljana BiH da ratuju po svetu, kako onim u organizovanim grupama tako i onim koji to čine na dobrovoljnoj osnovi i ideološkim principima.\nU borbama u Siriji već je poginulo nekoliko vehabija iz BiH. Pre nekoliko dana stradao je i pripadnik selefijskog pokreta Derviš Halilović iz sela Smajići kod Zenice, nakon što je na grupu mudžahedina pala granata.\nZakon još nije upućen u parlamentarnu proceduru, a pojedine njegove odredbe predviđaju da odlazak na svetska ratišta bude tretiran krivičnim delom.\nU planu je i stavka o oduzimanju putnih isprava pripadnicima vehabijskog pokreta za koje postoje jasni dokazi da su deo organizovane terorističke grupe koji po svetu ratuju kao dobrovoljci ili plaćenici.\nEkspert za bezbednost Predrag Ćeranić kaže, za „Novosti“, da su plaćenici iz BiH koji trenutno ratuju po svetu velika bezbednosna pretnja po povratku u zemlju.\n– Institucije BiH, kada je reč o borbi protiv terorizma, nemaju jasnu strategiju niti plan. U njihovom radu evridentan je politički uticaj. Ako istinski žele da se suzbije teroristička pretnja, moraju biti mnogo efikasniji i odlučniji – smatra Ćeranić.\nBezbednosne službe u BiH svakodnevno upozoravaju na pojačane terorističke aktivnosti pripadnika vehabijskog i selefijskog pokreta u zemlji, a suštinsko pitanje je kako će povratak džihadista sa svetskih ratišta uticati na bezbednosnu situaciju u BiH.


SNS nema većinu da izglasa Brnabićevu - Sputnjik Srbija\n18:44 21 Jun 2021\nSNS nema većinu da izglasa Brnabićevu\n20:24 17.06.2017 (osveženo 07:21 18.06.2017) Preuzmite kraći link\nSrpska napredna stranka i predsednik Aleksandar Vučić imaju problem u obezbeđivanju većine u Parlamentu kada je reč o izglasavanju Ane Brnabić za premijera, piše „Blic“, navodeći da će zbog toga biti odložena sednica Skupštine Srbije.\nU toku dana je održana i sednica beogradskog odbora SNS-a.\n„Pred predsednikom Vučićem i strankom su problemi koji se tiču obezbeđivanja većine u Parlamentu. U veoma smo teškoj situaciji oko formiranja stabilne većinske podrške i celu nedelju ćemo iskoristiti za obezbeđivanje te većine“, rekao je za „Blic“ funkcioner SNS-a Nebojša Stefanović.\nOn dodaje da sa sigurnošću može da kaže da će sedam poslanika Jedinstvene Srbije glasati protiv tog predloga, da više njih iz SNS-a nije sigurno kako će glasati, a predlog neće podržati ni Muamer Zukorlić.\nPrema njegovim rečima, zbog cele situacije Vučić i SNS će se tokom nedelje baviti učvršćivanjem većine.\n„Ako uspemo da obezbedimo većinu, možemo da očekujemo da sednica Skupštine na kojoj bi trebalo da bude izabrana nova premijerka počne tokom narednog vikenda“, rekao je Stefanović.\nOn ističe da je Vučić odlučan i istrajan u svom predlogu, kao i da ga neće menjati ni po koju cenu, „jer ovo nije samo pitanje podrške Ani Brnabić, već i predsedniku Vučiću“.\nBrnabić: Najvažnije obezbediti stabilnu većinu\nMandatarka za sastav Vlade Ana Brnabić izjavila je da je najvažnije obezbediti stabilnu većinu u Skupštini koja će omogućiti dalji nastavak započetih reformi.\nBrnabićeva je u izjavi dostavljenoj Tanjugu rekla da je za nju lično ovo još jedna potvrda da je za predsednika Aleksandra Vučića interes Srbije na prvom mestu i da je zbog građana on spreman da menja stvari u zemlji.\n„Razgovaram sa predsednikom Srbije koji mi je poverio mandat za izbor Vlade. Najvažnije je da obezbedimo stabilnu većinu u Skupštini koja će omogućiti dalji nastavak započetih reformi. Za mene lično, ovo je još jedna potvrda da je za predsednika Aleksandra Vučića interes Srbije na prvom mestu i da je zbog građana on spreman da menja stvari u našoj zemlji. Važno je da Srbija dobije Vladu u zakonskom roku“, navela je Brnabićeva u izjavi\nparlamentarna većina, Jedinstvena Srbija, SNS, Vlada Srbije, Ana Brnabić, Muamer Zukorlić, Nebojša Stefanović, Aleksandar Vučić, Srbija


Na taj način je prekinuo crni niz, jer je prvi put posle tri godine uspeo da osvoji trofej na nekom ATP turniru. U međuvremenu je izgubio devet finala, ali je i tome došao kraj, pošto je oružje pred njim položio Medvedev.\nDoduše, nije Nišikori najbolje počeo meč, pošto je već na startu pretrpeo brejk, ali je do kraja seta uspeo da se oporavi, pa je protovniku dva puta oduzeo servis i došao je na korak do trijumfa.\nMeđutim, Medvedev je znao da mu odgovori, u drugom setu je napravio jedan brejk, iako je bilo mnogo šansi za oduzimanje servisa, što je bilo dovoljno za izjednačenje.\nIpak, u odlučujućem delu igre nije bilo nikakvih dilema oko pobednika, pošto je Nišikori dominirao i sa dva oduzeta servisa je došao do trofeja i tako je pokazao da će imati velikih ambicija i na Australijan openu, koji počinje 14. januara u Melburnu.


Na spisku za licitaciju već zasejane njive – AGRO VESTI by agronews.rs\nNa spisku za licitaciju već zasejane njive\nHome agro danas Na spisku za licitaciju već zasejane njive\nJan 29, 2014 | agro danas, Aktuelno, Poljoprivreda, Srbija, Tržište, Vesti, Zemljište\t|\nPostoje opštine u Srbiji u kojima se državna zemlja godinama obrađuje a ne naplaćuje. Ovakvo stanje utvrdila je poljoprivredna inspekcija i na području grada Zrenjanina, gde je evidentirano da je oko 380 hektara državne zemlje pripremljeno za prolećnu setvu ili je posejana pšenica, a te parcele se nalaze u ponudi za licitaciju. Da to nije jedini problem koji muči ovdašnju javnost i ratare, ogorčene na činjenicu da se ne zna gde pare odlaze, pokazalo je obelodanjivanje podataka o honorarima članova komisije za licitaciju državnog poljoprivrednog zemljišta.\nNa insistiranje odborničke grupe SRS u Skupštini grada Zrenjanina da se javno izađe sa podacima o honorarima u ovoj komisiji, objavljeno je da je za naknadu članovima izdvojeno 4,5 miliona dinara, a predsednik komisije dobio je 760.000 dinara.\n– Odbornička naknada u Zrenjaninu je 20.000 dinara, a neki članovi komisija dobijaju višestruko više iako su zaposleni u Gradskoj upravi – ističe Saša Santovac, odbornik SRS koji je inicirao pribavljanje ovih podataka.\nPovodom svega oglasio se saopštenjem prozvani Svetozar Stefanov, predsednik Komisije za izradu godišnjeg programa zaštite, uređenja i korišćenja poljoprivrednog zemljišta.\n– Naknade članovima komisije o kojima se bruji prethodnih dana u medijima i na društvenim mrežama predstavljaju bruto iznose i odnose se na period od dvanaest meseci. Dnevnice mogu biti sporne samo onima koji više neće biti u prilici da vrše malverzacije na polju poljoprivrede – objašnjava Stefanov.\nPrema njegovim rečima, dodeljivanje oranica privilegovanim pojedincima bez naknade bila je praksa prethodne vlasti a ne ove. Navode se primeri kao što je slučaj u Banatskom Despotovcu sa AD „Banatski Despotovac“, ili slučaj Lukićevo, gde je na insistiranje pokrajinske vlasti uz odobrenje Ministarstva poljoprivrede, na čijem je čelu bio Dušan Petrović, dato zemljište Institutu za ratarstvo i povrtarstvo iz Novog Sada na korišćenje, bez naknade i to na period od deset godina. Samo ovim postupkom grad Zrenjanin je oštećen za oko dva miliona dinara na godišnjem nivou.\n– Tu je i slučaj PKB, Čenta. Prvi put od kada postoji licitacija državnog zemljišta od 2006. godine ova komisija je uspela da od grada Beograda i PKB korporacije povrati zemljište i isto tako prvi put omogući proizvođačima iz Čente da učestvuju u licitaciji i obrađuju zemlju koja se nalazi na teritoriji katastarske opštine Zrenjanin, što direktno utiče na povećanje zrenjaninskog budžeta. Reč je o 1.700 hektara odnosno 255.000 evra od kojih 40 odsto ostaje u budžetu grada Zrenjanina a po trećina odlazi u pokrajinski i republički budžet – objašnjava Stefanov.\nStefanov kaže da je pronađeno oko 4.000 hektara državnog zemljišta koje do sada nije bilo licitirano, ali jeste bilo obrađivano od strane onih koji su danas nezadovoljni glasnogovornici. Nakon svega, budžet grada Zrenjanina komisija je uvećala za 760.000 evra. Prva je u Srbiji upravo zrenjaninska Komisija uradila Program, kao i uspešan prvi krug licitacije. Trenutno tim radi na otkrivanju još oko 3.000 hektara državnog poljoprivrednog zemljišta koji obrađuje „neko drugi“, tvrdi Stefanov.\nTags: licitacijanepravilnostipoljoprivredno zemljištezakupzrenjanin\nO pivu, pivarstvu i hmeljarstvu na Danima piva\nU okviru manifestacije ”Dani piva“ u Zrenjaninu, ove godine prvi put će biti organizovan naučno-stručni Simpozijum pod nazivom ”Pivo, pivarstvo i hmeljarstvo” sa međunarodnim učešćem


Mizincev: Ukrajinski nacionalisti drze civile kao zivi stit\nTanjug 19. marta 2022. 07:40\nMOSKVA – Ukrajinski nacionalisti granatirali su mesto za dostavljanje humanitarne pomoći u Harkovu i zajedno sa stranim plaćenicima otvorili su vatru na civile u Severodonjecku, saopštio je načelnik ruskog Nacionalnog centra za upravljanje odbranom general Mihail Mizincev.\nPrema Mizincevu, Rusija nastavlja da registruje brojne dokaze o nasilju nad civilima koje „ukrajinski nacionalisti drže kao živi štit“, prenosi TAS S.\n„Ukrajinski nacionalisti granatirali su mesto za dostavljanje humanitarne pomoći u Harkovu. Pored toga, nacionalne snage i strani plaćenici, koji drže odbranu zajedno sa rezervistima Teritorijalne odbrane, primoravaju civile da se okupljaju oko stambenih zgrada koje su zauzeli, dok se građani koji odbijaju da napuste sklonište i izađu na ulicu jednostavno streljaju“, rekao je Mizincev.\nOn je rekao i da zvaničnici u Kijevu govore kako borci u opkoljenom gradu treba da budu primer nepokolebljivosti, da se žrtvuju za pobedu i da će onda dobiti status „mučenika Mariupolja““.\nPri tome im se, kaže, sugeriše da za tu „veliku“ misiju imaju više od 200.000 civila koje mogu da upotrebe kao živi štit i to je stav usaglašen sa rukovodstvom Ukrajine.\n„To je precizan citat presretnutog radio razgovora“, naglasio je Mizincev, navodi TAS S.


Pantelić: Srbija želi Piksija - BIGportal.ba\nPantelić: Srbija želi Piksija\n5 Januara, 2021 5 Januara, 2021 01874\n“Kao neko ko je dobio mandat od Izvršnog odbora FS S da predloži selektora, a iza svega stojim svojim imenom i prezimenom, želim da istaknem da fudbalska Srbija, od severa do juga, želi Dragana Stojkovića za selektora”, izjavio je zamenik predsednika FSS Marko Pantelić povodom spekulacija u medijima na temu izbora selektora A reprezentacije.\nRanije danas, pojedini mediji su objavili da je Savo Milošević “viđen” kao novi selektor.\n“Sa Piksijem su obavljeni razgovori i nije sporna njegova želja, ali mora o svemu da razmisli jer poznato je da ima obaveze u Kini. I to je jedina istina kada se radi o izboru selektora nacionalnog tima. Dragan Stojković je bio i ostao naš prvi izbor, razgovarali smo otvoreno i svi bismo bili srećni kada bi se prihvatio selektorskog posla”, rekao je Pantelić Tanjugu.\n“Očekujemo narednih dana Stojkovićev odgovor, nadamo se pozitivan, i to je jedini razlog zašto još nismo izabrali novog selektora. Savez, znači, nije sporan, Srbija hoće Piksija, odluka je samo na Piksiju. Sve bi, dakle, trebalo da bude poznato u narednih nekoliko dana, jer iskreno više nemamo vremena da čekamo i mora uskoro da se izađe sa definitivnim predlogom pred IO FSS”, istakao je Pantelić.\nIran od Interpola traži potjernicu za 48 zvaničnika SAD: Na spisku i Tramp


VUKANOVIĆ - Umjesto u zatvoru, Kovačeviću dali mjesto direktora Elektroprivrede | Trebinje Live\nVUKANOVIĆ - Umjesto u zatvoru, Kovačeviću dali mjesto direktora Elektroprivrede\nOptužio je danas ponovo Nebojša Vukanović rukovodstvo "Elektroprivrede" Republike Srpske za brojne malverzacije, izvlačenje novca i sklapanje sumnjivih poslova, navodeći da je aktuelno rukovodstvo ovog preduzeća u proteklim godinama potrošilo oko dvije milijarde KM.\nKaže, cijeli elektroenergetski sistem stavljen je u službu lokalnih izbora, a njegov krah je, ako se tako nastavi, neminovan. Problem je još veći jer je za generalnog direktora postavljen čovjek iz Banjaluke, a ne Hercegovac, kao da ova regija nema stručnog i obrazovanog kadra.\n"Propali ministar /Željko/ Kovačević umjesto u zatvoru završio je na mjestu direktora najvažnijeg preduzeća Republike Srpske", kazao je Vukanović.\nPrema njegovim riječima, koliko se neodgovorno radi u zavisnim preduzećima ERS-a, primjer je Rudnik i termoelektrana "Gacko", koja je, zbog slabo urađenog remonta i nedovoljne količine kvalitetnog uglja, tokom vikenda ispala iz pogona.\n"Umjesto da smanje troškove poslovanje, u RiTE 'Gacko' je zaposleno više desetina ljudi bez konkursa", tvrdi Vukanović, dodajući da će ovakvim neodgovornim poslovanjem ovaj gigant otići u stečaj, a radnici na biro rada.\nVukanović se osvrnuo i na narodne predstavnike SNSD-a iz Hercegovine, tvrdeći da je zbog njih došlo do povećanja električne energije od pet odsto.\nNjemu je, kaže, posebno zasmetala najava Luke Petrovića da će u Hidroelektrane na Trebišnjici /HET/ zaposliti 500 novih radnika, ističući da ovo preduzeće nije ničija privatna imovina.\nOd rukovodstva Elektroprivrede Vukanović je pismenim putem zatražio odgovore o malverzacijama, ali generalni direktor Željko Kovačević nije bio u Trebinju.\n"Uveli su u Elektroprivredu čitavu specijalnu jedinicu policije. Nismo mi došli da lomimo, nego da postavimo pitanja", rekao je Vukanović okupljenim novinarima ispred zgrade ovog preduzeća.\nVukanović je kazao da još uvijek nije tužen od strane rukovodstva HET-a, a koje je tužbe najavilo prije nekoliko mjeseci, nakon što ih je optužio da rade van okvira zakona.


vesna sinko\t 28.01.2020. 18:11h\nBEOGRAD - Ministar unutrašnjih poslova Nebojša Stefanović izjavio je da očekuje da će predsednik Aleksandar Vučić uskoro razgovarati sa predsednikom Crne Gore Milom Đukanovićem u cilju zaštite srpskog naroda u toj zemlji i smirivanja tenzija.\nStefanović je za RTS, nakon što je Vučić sinoć održao hitan sastanak sa zvaničnicima zaduženim za bezbednostg, a zbog pogoršane situacije u regionu, rekao da se mora raditi na tome da se vrati mir i da se smanje tenzije, jer se tako hladne glave razgovora.\n"Ti razgovori jesu potrebni i očekujemo da će Vučić u tom cilju razgovarati sa Djukanovićem, kako bi se zaštitili interesi srpskog naroda u Crnoj Gori. Očekujem vrlo brzo taj razgovor", rekao je Stefanović.\n"Čekaćemo zvanične informacije, ali zbog zabrinutosti da je moguće da je napad etnički motivisan, naravno da ćemo imati političku reakciju. Ali i ta politička reakcija je umerena i traži smirivanje tenzija i da se ta situacija promeni", rekao je Stefanović.\nUpitan da li je BIA tražila podatke od crnogorskih agencija, Stefanović je rekao da neće da komentariše konkretne mere, ali da će država uraditi svoj posao u skladu sa politikom Aleksandra Vučića, odnosno politikom mira i stabilnosti. Na pitanje da li su Srbi u Crnoj Gori bezbedni, Stefanović je rekao da ne želi da ulazi u kvalifikacije bez sagledavanja cele situacije.\n"Ne možemo da kažemo da smo zadovoljni razvojem situacije, kad postoji jedna polomljena glava i incident, nasilje na ulici", rekao je Stefanović.On je naveo da je sinoć na sastanku predsednik Vučić rekao da je zabrinut i zbog uriniranja na srpsku trobojku i izostanka reakcije crnogorskih vlasti.\nFoto Tanjug/Milica Nikolić\nNebojša Stefanović Crna GoraSrbijaAleksandar VučićMilo Đukanović


Brojne aktivnosti u Privrednoj komori Vojvodine\nBack PRIVREDA INSTITUCIJE Brojne aktivnosti u Privrednoj komori Vojvodine\npetak, 10 novembar 2017 09:46\nSvakodnevne aktivnosti u Privrednoj komori Vojvodine (PKV) nastavljene su u cilju konstituisanja i u punoj meri aktiviranja svih segmenata u radu ove institucije, u nastojanju njihovog punog doprinosa u razvoju privrede Vojvodine i Srbije. Tako su u četvrtak, 9. novembra 2017. godine, svoje redovne aktivnosti imale čak dve Grupacije Udruženja usluga PKV.\nOdržana je prva konstitutivna sednica Grupacije za komunalno stambenu privredu koja broji devet članova, a za predsednika Grupacije izabrana je Snežana Đorđević, iz JKP „Čistoća i zelenilo“ Zrenjanin, a za zamenika predsednika Damir Kondić iz JKP „Vodovod i kanalizacija“ Novi Sad. Usvojen je Poslovnik o radu Grupacije i predloženi su osnovni pravci aktivnosti za narednu godinu.\n- Osnovni pravci aktivnosti Grupacije biće usmereni na poboljšanje uslova poslovanja i donošenju mera koje će biti u funkciji uspešnog obavljanja komunalno stambene delatnosti, koja je od vitalnog značaja za rad i razvoj lokalnih zajednica i veoma značajna delatnost od opšteg javnog interesa. Grupacija će pokretati inicijative i uključivaće se u javne rasprave u vezi sa propisima koji se odnose na rad i poslovanje privrednih subjekata ove grane privrede, angažovaće se na poslovnom povezivanju i razmeni informacija, organizovanju obuka i treninga zaposlenih u ovoj grani privrede u cilju sticanja specifičnih znanja, sposobnosti i veština. U svom radu, Grupacija će sarađivati sa resornim ministarstvima i pokrajinskim institucijama, Privrednom komorom Srbije (PKS) i strukovnim udruženjima (KOMDEL i drugim) - rekla je danas Dragica Samardžić, viši samostalni stručni saradnik u Udruženju usluga PKV, koja je predsedavala radom Grupacije.\nS obzirom da u radu komunalnih preduzeća postoje brojni problemi, članovi grupacije su podržali osnivanje grupacija sa ciljem da se preduzmu konkretne aktivnosti na njihovom sagledavanju i rešavanju u saradnji sa resornim ministarstvima, pokrajinskim institucijama, PKS i strukovnim udruženjima.\nPored članova Grupacije, sednici su prisustvovali i Dalibor Joknić, sekretar Udruženja za komunalne delatnosti PKS, Klara Balog, savetnik za toplotnu energiju i oblast energetske efikasnosti u Pokrajinskom sekretarijatu za energetiku, građevinarstvo i saobraćaj, mr Dragomir Đukić, koordinator rada udruženja PKV i Jelena Drobnjak, sekretar Udruženja poljoprivrede PKV.\nIstog dana, u četvrtak, 9. novembra 2017.godine, održana je II sednica Grupacije za transport opasne robe, na kojoj je prisustvovalo 11 od ukupno 13 članova, a sednicom je predsedavala Jelena Hodak, predsednik Grupacije. Na sednici je vođena rasprava o Strategiji razvoja transporta opasne robe za period 2017 -2025. godine, koju je predložilo Ministarstvo građevinarstva, saobraćaja i infrastrukture (MGSI). Iz Ministarstva je na sednici Grupacije prisustvovao Bojan Miljković, šef Odseka za transport opasne robe, koji je dao pojašnjenje odredbi Strategije i odgovarao na pitanja, komentare i sugestije prisutnih.\n- Imajući u vidu postojanje izuzetno visokog rizika prilikom transporta opasne robe, ovim dokumentom su, standardnim postupkom, utvrđeni strateški ciljevi sistema transporta opasne robe i plan njihove realizacije do 2025. godine. Strategija predstavlja dobru osnovu za razvoj ove oblasti u narednom periodu. Analizom i sugestijama koje su danas predložili članovi Grupacije, uticaće da Strategija bude usklađena sa potrebama privrede i fokusirana na rešavanje ključnih problema iz oblasti transporta opasne robe u definisanom periodu - izjavila je Slavica Hajder, sekretar Udruženja usluga PKV.\nPored članova Grupacije, na sednici su prisustvovali Dejan Tomić, inspektor za železnički saobraćaj iz Odseka za saobraćaj i inspekcijski nadzor Pokrajinskog sekretarijata za energetiku, građevinarstvo i saobraćaj, Slavica Zorić, iz Infrastrukture Železnice ad Beograd i Dušan Medić iz ŽID Novi Sad.


Preminula bivša predsjednica Ustavnog sud BiH Hatidža Hadžiosmanović-Mahić – Krug99\nSARAJEVO, 23. decembra (FENA) – Bivša predsjednica Ustavnog sud BiH i predsjednica Suda časti Asocijacije nezavisnih intelektualaca Krug 99 Hatidža Hadžiosmanović-Mahić preminula je sinoć je u Sarajevu.\nRođena je u Sarajevu 19. augusta 1938. godine. Od 1957-1967 radila je kao rukovodilac pravne službe Tvornice duhana Rovinj u Sarajevu. Nakon toga, u slijedećih 36 godina, sve do 2002. godine, bila je na dužnosti sutkinje različitih redovnih sudova, i to Općinski sud I u Sarajevu (1967-1971), Okružni sud Sarajevo (sadašnji Kantonalni sud u Sarajevu, od 1972 do 1988), Vrhovni sud SR BiH od 1988. do raspada Jugoslavije, a međunarodnim priznanjem Republike Bosne i Hercegovine Vrhovni sud R BiH (do 1995.).\nNakon potpisivanja Daytonskog sporazuma nastavila je svoj rad u Vrhovnom sudu Federacije BiH (do 30. juna 2002. godine).\nImenovana je za sutkinju Ustavnog suda Bosne i Hercegovine 30. jula 2002. godine. Bila je potpredsjednik Ustavnog suda BiH od aprila 2005. do juna 2006. godine, kada je stupila na dužnost predsjednika Ustavnog suda Bosne i Hercegovine do penzionisanja.\nTokom gotovo 40 godina sudske prakse, presudila je veliki broj različitih predmeta iz oblasti građanskog prava.\n-Sudinica Hatidža Hadžiosmanović-Mahić posvetila je svoju cjelokupnu profesionalnu karijeru zakonodavstvu i njegovoj teorijskoj razradi i praktičnoj primjeni – saopćeno je iz Kruga 99.\nHATIDŽA HADŽIOSMANOVIĆ-MAHIĆ IN MEMORIAM\nPrevious Posjeta pape Franje Sarajevu označila je obnovu nade u zajednički život\nNext “KRUG 99”: ZAUSTAVITI SEPARATISTIČKE TENDENCIJE U BIH!


08:31: PM četvrtak 25 februara, 2021\nPosted on 10. decembra 2020. at 11. decembra 2020. by Ist Media\nBOR – Zbog slabijeg kvaliteta grejanja u Opštoj bolnici u Boru, u organizaciji Grada i gradskih javnih preduzeća i ustanova jutros je dostavljeno više od 100 grejnih tela za korišćenje u sobama pacijenata.\nIz gradske uprave kažu da su ekipe JKP „Toplana“ na terenu, i da naporno rade na uklanjanju kvara i normalizaciji grejanja koje je prekinuto zbog problema nedaleko od objekta „transfuzije“.\nZajedničkim snagama i brzom koordinacijom danas smo pokazali pravi primer solidarnosti, kao i da nam je zdravlje naših sugrađana na prvom mestu, obratio se preko društvenih mreža gradonačelnik Aleksandar Milikić.\nDirektor Opšte bolnice dr Goran Joksimović naglasio je da ta ustanova ni u jednom trenutku nije ostala u potpunosti bez grejanja, ali je potvrdio da je zbog nepredviđenog kvara bilo slabijeg kvaliteta.\nPodsećamo da je zbog kvara na sekudanrnoj mreži grejanje u bolnici bilo slabije poslednjih dana, a situaciju je dodatno otežavalo često provetravanje prostorija zbog epidemije.\nIST Media je juče najavila da će bolnici ustupiti jedan „norveški radijator“, ali nas je direktor obavestio da su grejna tela raspoređena u svim sobama i da za sada nema potrebe za dodatnim grejnim telima.


Sokobanja - SMEŠTAJ - Planovi za razvoj Sokobanje\nSastanak republičkih građevinskih inspektora je održan sokobanjskom hotelu “Sunce” zajedno sa predstavnicima lokalne samouprave Sokobanje. Na sastanku je najviše bilo reči o strategiji prostornog razvoja Srbije.\nStrategija prostornog razvoja Republike Srbije definiše osnovnu orijentaciju Republike Srbije u oblasti planiranja i uređenja prostora, u skladu sa propisanim načelima za uređenje prostora.\nStrategija sadrži ciljeve prostornog planiranja i razvoja Republike Srbije, osnove za usmeravanje i usklađivanje prostornog razvoja, organizaciju prostora, razvojne prioritete i teritorijalne celine zajedničkih prostornih i razvojnih obeležja za koje će se donositi prostorni planovi.\nStrategijom se posebno definišu pitanja,oblasti i modaliteti transgranične i međunarodne saradnje u oblasti prostornog planiranja i razvoja.\nDržavni sekretar za urbanizam I infrastrukturu Milan MIljević je na sastanku istakao da su Strategijom prostornog razvoja Srbije na značajnom mestu pozicionirani I turistički centri.\nMinistarstvo za infrastrukturu zajedno sa republičkom agencijom za prostorno planiranje započelo je izradu Strategije prostornog razvoja Srbije.\nPomoćnik ministra za infrastrukturu Miodrag Ralević kaže da je cilj strategije oživljavanje najznačajnijih resursa Srbije, tj. jednim od najjeftinijih resursa Srbije - turizmom sa najvećim mogućim dobitima pritom stavljajući prioritet na naše banje koje su brend Srbije.\nStrategijom prostornog razvoja Srbija osnovicom smatra i Sokobanju pa joj je cilj da istakne značaj Sokobanje u odnosu na druge banje.


info24.rs - Gostovanje predsednika Vučića na TV Studio B oborilo rekorde gledanosti\nPredsednik Republike Srbije Aleksandar Vučić, nakon punih 10 godina, gostovao je večeras na televiziji Studio B. Njegov domaćin bila je Ivana Vučićević, autor i voditelj emisije “Panorama” i glavna i odgovorna urednica ove televizije. Emisija “Panorama” koja se večeras emitovala oborila je sve rekorde gledanosti.\nEmisija “Panorama” koja se večeras emitovala uživo na televiziji Studio B bila je poslednja koja se emitovala ove godine. Gost Ivane Vučićević bio je predsednik Srbije Aleksandar Vučić.\nU dvočasovnoj emisiji predsednik Vučić govorio je o svim aktuelnim temama u vezi sa unutrašnjom i spoljnom politikom. Pažnja i interesovanje gledalaca za ovu emisiju raslo je iz minuta u minut tako da je, prema merenjima gledanosti koje je sprovedeno putem digitalnih platformi, ono iznosilo 47%.\nInače, ovo izdanje “Panorame” po mnogo čemu je bilo posebno. Pre svega, ovo je bilo prvo gostovanje Aleksandra Vučića na televiziji Studio B nakon punih deset godina. Uz to, gledaoci su bili u prilici da izdanje ove emisije prate iz novog studija koji je po mišljenju mnogih jedan od najsavremenijih. Osim toga, gledaoci televizije Studio B i kompletan informativni program od večeras mogu da prate iz savremenog studija sa novim modernim grafičkim rešenjima.\nNovi izgled studija za vesti TV Studio B © printscreen TV Studio B\nAleksandar Vučić u emisiji Panorama © printscreen TV Studio B\nTags: aleksandar vucic, gledanost, INFO 24, ivana vucicevic, Panorama, studio b\nVučić, posle 10 godina na Studiju B: Protesti su politički, ali imaju pravo da protestuju\n“Beogradska zima“ obuhvata 200 manifestacija


Održan prvi "Pobednik Zrenjanina" u džudou\nOdržan prvi „Pobednik Zrenjanina“ u džudou\nObjavljeno 27.10.2016. u 18h\nProteklog vikenda u „Kristalnoj dvorani“ održan je ekipni juniorski turnir u džudou pod nazivom „Pobednik Zrenjanina 2016“.\nOmladisnki Džudo klub „Proleter MD“ je na ovu ideju došao, jer ovakvo takmičenje ne postoji u Srbiji, a šansa je da mladi i perspektivni džudisti kroz ekipne mečeve dobiju potrebno iskustvo. Na turniru je učestvovalo sedam ekipa i to:\nGrupa A: Partizan Beograd, Kinezis Niš, Odžk Proleter MD Zrenjanin i\nGrupa B: Sloven Ruma, Cement Beočin, Bezbednost Novi Sad, Odžk Beograd Md.\nU grupi A je favorizovani beogradski Partizan pobedio u oba meča, dok su Zrenjaninci u okršaju sa Nišlijama pobedom rezultatom 10:4 uspeli da prođu u polufinale.\nU grupi B Odžk Beograd Md je sve svoje mečeve lagano rešio, dok su Cement Beočin i Sloven Ruma u međusobnom duelu odlučili ko će u polufinale. Beočinci su ipak bili bolji i na taj način zakazali duel sa Partizanom iz Beograda.\nU prvom polufinalu Partizan Bg je veoma lako savladao Cement Beočin i očekivano se plasirao u finale. U drugom polufinalu Zrenjaninci su pobedili rezultatom 8:6 i na taj način se plasirali u veliko finale i zakazali duel sa beogradskim Partizanom.\nPartizan Beograd je u finalu nastupio sa ekipom: Mančić, Milić, Živojinović D, Živojinović F, Jovanović, Brašnjović, Ćulum, dok je Odžk Proleter MD nastupio sa takmičarima: Počuča, Šipoš, Vučinić, Jovanović M, Jovanović L, Đinović.\nU kategoriji 55 kg Počuča je savladao Mančića rezultatom 10:0.U kategoriji do 60 kg Milić je uzvratio i sa maksimalnih 10:0 pobedio Šipoša. Zatim je Grandić pobedio Darka Živojinovića iponom, da bi Filip Živojinović izjednačio na 2:2 maksomalnom pobedom protiv mladog Vučinića.\nNaredni meč je po mnogome bio odlučujući i u njemu je Filip Jovanović pobedio Miomira Jovanovića sa 100:0 i na taj način doneo prednost Beograđanima. Zatim je Brašnjović pobedio Lazara Jovanovića i tako stavio tačku na ceo meč i doneo titulu Partizanu. U teškoj kategoriji Žarko Ćulum je predao meč Đinoviću i tako je konačan rezultat bio 8:6 za Partizan Beograd.\nU borbi za treće mesto Cement Beočin je savladao beogradski Odžk.\nOrganizacija turnira je bila na visokom nivou i nadamo se da će u budućnosti ovaj turnir prerasti u međunarodni i tradicionalni.\nTagovi:Džudo, Zrenjaninski pobednik


EA saopštenje: Uticaj izbijanja pandemije COVID-19 | ATS\nEvropska organizacija za akreditaciju (EA) je na svom sajtu (OVDE►) objavila saopštenje o uticaju izbijanja epidemije COVID-19, koje glasi:\nZbog izbijanja epidemije korona virusa (COVID-19), čija su posledica ograničenja putovanja koja su uspostavile nacionalne vlade u većini zemalja, ocenjivanje usaglašenosti i akreditacione aktivnosti su veoma pogođene na različite načine. Pre svega, tela za ocenjivanje usaglašenosti (TOU) i nacionalna akreditaciona tela (NAT) primorani su da otkazuju ili odlažu većinu svojih „in situ“ aktivnosti kao što su ocenjivanje na lokaciji tela za ocenjivanje usaglašenosti, provere, osvedočenja i kontrolisanja i oni će se morati suočiti sa situacijom da njihove usluge mogu pružiti samo zaposleni koja sada uglavnom rade sa udaljenosti. To će uticati na pruženu uslugu i takođe će dovesti do mogućeg privremenog nedostatka pristupa određenim zalihama ili uslugama, koje TOU obično podugovaraju.\nPod ovim okolnostima, iako ne predviđaju svi primenjivi standardi upotrebu tehnika ocenjivanja sa udaljenosti, uključujući preispitivanje dokumentacije, i priznajući da ove tehnike ocenjivanja ne mogu uvek da omoguće postizanje potpuno istog cilja kao ocenjivanje na lokaciji tela za ocenjivanje usaglašenosti, EA predlaže da se ove tehnike koriste kad god je potrebno da se zameni ili dopuni ocenjivanje na lokaciji tela za ocenjivanje usaglašenosti.\nIpak, EA priznaje da će u određenim okolnostima akreditovana TOU i NAT morati da donesu teške odluke koje bi mogle da uključe obustavljanje pružanja određenih usluga ili privremeno odstupanje od određenih zahteva koji su uključeni u standarde ili u pravila akreditacije kako bi mogle da pruže usluge.\nPrilikom suočavanja sa ovakvim situacijama, i od članova EA i od akreditovanih TOU se zahteva da se ponašaju odgovorno, analiziraju rizik pružanja usluga uzimajući u obzir odstupanja od zahteva i da ne pružaju usluge ako takva odstupanja ugrožavaju tehničku validnost te određene aktivnosti. EA takođe očekuje da nacionalna akreditaciona tela koja su njene članice i akreditovana TOU deluju potpuno transparentno, obaveštavajući pogođene klijente o svim promenama u procedurama i vodeći zapise koji opravdavaju donesene odluke.\nAkreditacija je međunarodna aktivnost, tako da preporučujemo i NAT i akreditovanim TOU da posete vebsajtove ILAC-a i IAF-a gde mogu da pronađu korisne informacije o aspektima globalnog uticaja. Ove informacije takođe sadrže važne detalje u vezi sa zahtevanim prelaznim periodima, poput prelaska laboratorija na ISO/IEC 17025: 2017.\nZa aktivnosti koje se obavljaju u regulatornom polju ili u okviru posebne šeme, TOU moraju tražiti informacije od vlasnika šema ili nadležnih organa o tome kako oni očekuju da bi trebalo upravljati aktivnostima ocenjivanja usaglašenosti pod ovim okolnostima.\nKako se situacija stalno menja i različite zemlje uspostavljaju različite mere kako bi im se prilagodile, akreditovana TOU bi trebalo da se obrate svojim NAT za informacije ili pitanja.\nDodatne informacije (od strane) IAF-a: OVDE ►\nDodatne informacije (od strane) ILAC-a: OVDE ►


Autor Redakcija Kucnilekar\t Poslednje ažuriranje Jun 10, 2018\nNa Univerzitetskoj dečjoj klinici u Tiršovoj juče su urađene dve operacije najnovijom opremom koju je kupila Vlada Srbije, i to minimalno invazivnom tehnikom – laparoskopski su operisani jednjak i želudac.\n“Operacija je prošla dobro, laparoskopska metoda je veliki benefit za ove pacijente. Prva operacija je bila operacija hijatus hernije, odnosno hernije jednjaka. Mi smo i ranije radili ove operacije, ali ovaj pacijent je poseban po mnogo čemu – u pitanju je naš najmlađi pacijent, ima samo dve i po godine. Dete je već bilo operisano invazivnom klasičnom hirugijom i naišli smo na priraslice koje su nam otežale posao“, objasnio je za “Blic” dr Sretenović.\nSa dr Aleksandrom Sretenovićem pacijente je operisao i Nemac dr Jirgen Šilf. “Poznajem kolege iz Beograda već godinama. Kao sekretar Evropskog društva pedijatrijske hirurgije, upoznat sam sa velikim brojem centara, a Beograd je oduvek bio vrlo poznat i priznat centar. To je zahvaljujući tome što imate dobro edukovane specijaliste, mnogo pacijenata, te dugu tradiciju u oblasti pedijatrijske hirurgije“, rekao je za “Blic” dr Šilf. Kako kaže, u planu mu je ponovna poseta Tiršovoj. “Mi, dečji hirurzi, rado i mnogo sarađujemo, uvek imate kolege koje su uradile veći broj nekih intervencija i znači vam da se oslonite na njihovo iskustvo.“\nDruga operacija je bila jednako kompleksna – pacijentkinja je bila devojčica kojoj se deo želuca nalazio u grudnom košu.


Neumesne neosnovane optužbe na račun Rusije\nPredsednik Vladimir Putin rekao je u telefonskom razgovoru s predsednikom Francuske Emanuelom Makronom da su neumesne neosnovane optužbe na račun Rusije kada je reč o stanju opozicionog lidera i blogera Alekseja Navaljnog, saopštio je Kremlj.\n„Detaljno je razmotrena situacija u vezi sa ‘slučajem Navaljni‘. Vladimir Putin je istakao neumesnost neosnovanih optužbi na račun Rusije u vezi s tim“, navodi se u saopštenju Kremlja uz napomenu da je razgovor bio na inicijativu francuske strane.\nPredsednik Rusije je, takođe, rekao da je u cilju rasvetljavanja okolnosti onoga što se desilo s Navaljnim neophodno da Nemačka dostavi Rusiji materijale o tome.\n„Akcenat je stavljen na to da je, u cilju rasvetljavanja realnih okolnosti, potrebno da nemački stručnjaci dostave Rusiji biomaterijale, zvanične zaključke o rezultatima analiza, kao i da sarađuju s ruskim lekarima“, ističu u Kremlju.\nLideri dve zemlje su izrazili i zabrinutost zbog odsustva napretka u realizaciji Minskih sporazuma.\nJedna od tema razgovora bila je i situacija u Belorusiji, a francuski lider je Putinu rekao da je neophosno podržati političko rešavanje situacije u toj zemlji.


Dodatna sredstva za putnu infratsrukturu Sremskog okruga\n13.03.2019 | Info\nMinistarka građevinarstva, saobraćaja i infrastrukture, Zorana Mihajlović, rekla je da će biti izdvojene dodatne 1,3 milijarde dinara za rekonstrukciju puteva u Sremskom okrugu. Na sastanku sa predsednicima lokalnih samouprava ovog okruga bilo je reči i o putnoj infrastrukturi, ali i o ozakonjenju, izdavanju građevinskih dozvola, katastru i gradnji stanova za pripadnike službi bezbednosti.\nNakon posete opštini Pećinci i razgovora sa načelnikom Sremskog okruga i predsednicima lokalnih samouprava tog kraja o razvoju drumske i železničke infrastrukture, kao i o ostalim temama iz resora ovog Ministarstva, ministarka građevinarstva, saobraćaja i infrastrukture, Zorana Mihajlović, rekla je da je dogovorena tačna dinamika u vezi sa tim šta će se od puteva rekonstruisati u 2019., a šta u 2020. godini, ali je istakla da ima i poteškoća.\nMihajlović se zahvalila svim opštinama koje pružaju podršku za kapitalne projekte koje vodi Ministarstvo- izgradnja brze pruge Stara Pazova- Novi Sad, kao i budući autoput od Beograda do Sarajeva, za koji se očekuje da u junu počnu radovi na deonici Sremska Rača-Kuzmin.\nMihajlović je izjavila da je uputila inicijativu državama u okruženju da se formiraju zajednički granični prelazi kako bi se ubrzao protok saobraćaja između zamalja, jer kako kaže, smatra da je to rešenje za čekanje na granicama.\nPred sva javna preduzeća koja su u okviru resora Ministarstva, Mihajlović je stavila zahtev da hitno otvore tviter, fejsbuk i instagram naloge, kako bi bili otvoreni ka građanima, jer zbog njih i posotoje, i kako bi građani i privreda mogli tim putem da iznesu svoj problem.\nPovećan broj Nišlija koji na vreme izmiruju dugove


U organizaciji NNS održavaju se besplatni kursevi nemačkog jezika za članove Saveza i sve zainteresovane gradjane. Kurseve drže kvalifikovani stručnaci za nemački jezik i sada rade u pet grupa: grupa za osnovnoškolski uzrast, za srednjoškolce i grupe za odrasle: početni i visoki stupanj. Kursevi traju jednu školsku godinu uz mogućnost prelaska na viši stupanj završetkom nižeg. Kurseve je posetio i dr Bernd Zabel, zamenik direktora Nemačkog kulturnog centra iz Beograda, koji se izuzetno povoljno izrazio o viđenom.\nKursevi jezika su počeli u februaru 1997. godine.U martu iste godine smo proslavili Uskrs uz prigodan koncert klasične muzike i predavanje teologa o ovome razniku.\nU aprilu smo imali “Geteovo poslepodne” uz predavanje o ovome velikom pesniku i čitanje njegovih pesama.\nU maju je održano predavanje: “Značaj i mesto nemačkog jezika u svetu”.\nU junu je održano predavanje na temu “Istorija vojvođanskih Nemaca”.\nIstog meseca je održana svečana akademija Nemačkog narodnog saveza sa koncertom klasične muzike,čitanjem pesama i misli velikana nemačke književnosti i filozofije. Svojim prisustvom svečanost su nam uveličali i predstavnici Nemačke ambasade i konzulata,gradonačelnik Subotice,predstavnik Saveza Nemaca u Mađarskoj i Nemci iz mnogih mesta Vojvodine.\nTakodje, u junu smo organizovali promociju knjige “Jedan svet na Dunavu”, autora Nenada Stefanovića iz Beograda.\nU septembru smo osnovali biblioteku Nemačkog narodnog saveza, koja danas broji više od hiljadu naslova knjiga na nemačkom jeziku, kao i listova i časopisa.\n3. oktobra smo obeležili Dan nemačkog ujedinjenja uz koncert klasične muzike.\nDan nemačkog jedinstva, oktobar 1997, Subotica\nDan Reformacije smo obeležili 31.oktobra, svečanom akademijom u subotičkoj Evangelističkoj crkvi. Svečanost je bila ekumenskog karaktera, jer su na njoj predavanja održali teolozi iz evangelističke, katoličke i reformatske crkve.Tom prilikom, članovi NNS-a su održali i kraći umetnički program, svirajući dela nemačkih kompozitora i čitajući misli Martina Lutera.\nNovembar: NNS je sa drugim političkim i kulturnim organizacijama položio vence i zapalio sveće na mestu masovnih grobnica nedužnih žrtava bezumnog terora u Bajmoku, ispred spomen-drveta “Bagrem”, kao i u Subotici, na Senćanskom groblju.Bilo je to na dan Svih svetih.\n“Bagrem” – mesto masovne grobnice u Bajmoku\nIstog meseca smo sa predstavnicima Nemačke ambasade i drugih organizacija, posetili mesto nekadašnjeg logora uništenja za Nemce zvanog “Knićanin” (“Rudolfsgnad”), gde je pobijeno oko 11000 nevinih žena i dece nemačkog porekla. Potom smo posetili i mesto masovnih grobnica “Telečka”, gde je očitano opelo nevinim žrtvama. Prvi put posle 50 godina ovakva mesta su obeležena, i na njima položeni venci i zapaljene sveće u znak sećanja na nevino nastradale žrtve.\nKomemoracija, Rudolfsgnad-Telečka, 7. novembar 1997.\n13. novembra je NNS nastupio u Madjarskom kulturnom centru “Nepker” na priredbi “Zajednički život”, gde su učesnici bili predstavnici svih nacionalnosti koje u Subotici žive. Gost na priredbi je bio ataše za kulturu Nemačke ambasade.\nU decembru 1997. smo održali predavanje pod nazivom “Mitologija starih Germana”, a takodje smo skupa obeležili i Božić, uz nemačke božićne pesme.


NEMAČKA MOĆ: 10 zemalja EU frontalno protiv posla decenije Nemačke i Rusije | WebTribune\nHome U FOKUSU NEMAČKA MOĆ: 10 zemalja EU frontalno protiv posla decenije Nemačke i Rusije\nU pismu desetak zemalja članica EU Evropskoj komisiji traži se zaustavljanje tog projekta da se ne bi destabilizovala Ukrajina\nPosle pritiska Brisela na Rusiju da odustane od gradnje „Južnog toka“, kojim je ruskim gasom trebalo da se snabdeva istočna Evropa, desetak zemalja Evropske unije pisalo je prošle nedelje Briselu tražeći da se zaustavi i gradnja „Severnog toka 2″, jer je, kako tvrde, u suprotnosti s interesima Evropske unije. Tom cevi ruski gas bi trebalo da se transportuje iz Rusije, ispod Baltičkog mora, do Nemačke.\nS obzirom na to da Srbija, s druge strane, nije viđena ni u jednom velikom gasnom projektu, sprečavanjem proširenja „Severnog toka 2″, mi bismo mogli biti na gubitku. Gas koji bi išao „Severnim tokom 2″ i koji bi se skladištio u Baumagartenu, najvećem evropskom skladištu gasa u Austriji, Srbija, ipak, može da povuče taj energent u slučaju potpunog prekida gasa preko Ukrajine.\nUpitan kako komentariše ovo pismo, Ljubinko Savić, sekretar Udruženja za energetiku u Privrednoj komori Srbije, kaže, da iza njega leže isključivo ekonomski interesi zemalja potpisnica.\n– U slučaju proširenja „Severnog toka 2″ prihodi od novog gasovoda završili bi u rukama Rusije, što je Evropi trn u oku. Istovremeno bi rusko-nemački gasovod mogao da potopio projekat koridora Sever-Jug i interes istoka Evrope, od Poljske do Bugarske preko Grčke do Turske, u pogledu smanjenja energetske zavisnosti od Rusije, objašnjava Savić.\nOn sumnja da ovakvi pritisci mogu da ugroze jake ekonomske i geopolitičke veze Nemačke i Rusije i da od odustajanja od ovog projekta, verovatno, neće biti ništa, tim pre što je „Severni tok 2″ u skladu s trećim energetskim paketom.\nStrepnje oko proširenja „Severnog toka“ izrazio je nedavno i ministar energetike za Evropu Konrad Šimanski navodeći da s ovim projektom postoji rizik od ruskog monopola na isporuke gasa EU što bi predstavljalo kršenje evropskih propisa o konkurenciji.\nI dok je s jedne strane jasno da je proširenje „Severnog toka 2″ za Srbiju skuplja varijanta snabdevanja gasom, nego da ide preko Ukrajine, naša zemlja za sada nema alternativu.\nVojislav Vuletić, predsednik Udruženja za gas Srbije, smatra da je pismo ovih desetak zemalja poruka koju šalje Amerika, jer hoće u potpunosti da smanji evropsku zavisnost od ruskog gasa.\n– Ako bi se zaustavilo proširenje „Severnog toka 2″, Evropa bi ostala u potpunosti posle 2019. godine bez ruskog gasa i zemlje EU koje troše ovaj gas to dobro znaju, kaže on. Vuletić procenjuje da su male šanse ovih članica EU, koje su pisale EK, da pokvare posao Rusije i Nemačke, pogotovo ako su se one za to čvrsto opredelile.\nUpitani kako komentarišu pismo zemalja članica EU oko proširenje „Severnog toka 2″ i da li je tačno da bi ovaj projekat mogao da dovede do destabilizacije Ukrajine, kao i na koji je to način odluka Rusije i Nemačke o proširivanju „Severnog toka 2″ u suprotnosti s interesima EU, iz izvora bliskog „Gaspromu“ odgovaraju da proširenje „Severnog toka“ svakako nije protiv interesa EU, baš naprotiv. Nova infrastruktura će unaprediti sigurnost snabdevanja Evrope kroz isporuku ruskog gasa Nemačkoj, uz dalju mogućnost transportovanja ovog gasa ka severozapadnoj Evropi ili ka centralnoj i jugoistočnoj Evropi preko gasnog čvorišta u Baumgartenu, u Austriji. Evropa će biti na dobitku samim tim što će imati mogućnost da dobija ovaj gas iz različitih pravaca. „Gasprom“ i njegovi evropski partneri su posvećeni „Severnom toku 2″ kao dugoročnoj investiciji koja će pružiti Evropi još jednu bezbednu i direktnu trasu snabdevanja ruskim gasom.\nNemačka tajna služba: Dvostruka igra Turske, ne napadaju teroriste nego Kurde\nOTKRIVEN STRATEŠKI CILJ RUSIJE: Ako Putin uspe da ga ostvari, američki veliki planovi o globalnoj hegemoniji će biti okončani…\nDačić poručio Kotromanoviću: “Zbogom, i ne vraćaj se”\nAMERIKA IZAZIVA RUSIJU: Novi svetski poredak ili Treći svetski rat


NATO spreman za “period izazova”\nVojne snage NATO-a zajedno sa misijom Ujedinjenih nacija (UNMIK) nastavice da rade na stavaranju mirnog i sigurnog okruzenja za sve gradjane na Kosovu, izjavio je u Pristini komandant NATO snaga za juznu Evropu, americki admiral Hari Ulrih (Harry Ulrich).\nAmericki admiral je nakon razgovora sa celnicima kosovskih institucija istakao kako ce NATO biti spreman za period izazova:\n“Nastavicu da radim sa vama narednih meseci, koji ce biti puni izazova, s obzirom da Kosovo ulazi u fazu procene standarda”, izjavio je americki admiral Ulrih, obracajuci se komandantu KFOR-a i kosovskim liderima.\nCelnici kosovskih institucija su od admirala zatrazili da NATO nastavi sa pruzanjem podrske i pomoci Kosovu, jer kako kazu misija Alijanse je dobra vizija kako za Kosovo tako i za region. Ovo je prva poseta americkog admirala Kosovu, otakako je krajem maja preuzeo duznost komandanta juznog krila NATO-a.\nAdmiral Ulrih je naglasio kako ce Severno-atlantski savez nastaviti da prati situaciju na Kosovu, zbog izazova koji mogu da ocekuju KFOR u narednom periodu.


VUČIĆ: VANREDNO STANJE SE UKIDA NA ĐURĐEVDAN | RTV Slobomir\nPredsednik Srbije Aleksandar Vučić objavio je da će vanredno stanje najverovatnije biti ukinuto na Đurđevdan, 6. maja.\nOn je rekao da će potpisan predlog predsednika i premijerke ići u sredu u Skupštinu i da se očekuje ukidanje vanrednog stanja koje bi stupilo na snagu u četvrtak. "To bi značilo da od četvrtka nećemo imati policijski čas", rekao je predsednik na Tv Pink.\n"Moguća su dva datuma 14. ili 21. jun", rekao je Vučić na pitanje kada će biti izbori.\n"Nemam potrebu da se dodvoravam i važno je da gledamo budućnost i to kako naši narodi žive. Oko prošlosti se sigurno nikada nećemo razumeti, ali dobro bi bilo da pokušavamo",kaže Vučić.


Dvojica Kineza optužena za prodaju piratskog softvera vrednog 100 miliona dolara - Aleksandar Bjelošević\nPublished by Aleksandar Bjelošević on 20/04/2012\nDVOJICA DRŽAVLJANA KINE POJAVIĆE se uskoro pred Okružnim sudom u Delaveru, gde će se suočiti sa optužnicom koja ih tereti za 46 kriminalnh dela, uključujući krađu i nelegalnu prodaju softvera i ilegalan izvoz tehnologije u Kinu. Optužnica ih tereti i za pokretanje veb lokacije na kojoj su, prema navodima tužilaca, od prodaje piratskog softvera zaradili više od 100 miliona dolara.Optuženi Ksiang Li (35) i Čun Janli (33) iz kineskog grada Čengdu, pokrenuli su veb lokaciju Crack99.com, na kojoj su prodavali piratske kopije softvera. Prema navodima iz optužnice, na toj lokaciji se od aprila 2008. do juna 2011. prodavao softver koji je u vlasništvu više od 150 kompanija.\nKsiang Li je uhapšen u junu prošle godine na Marijanskim ostrvima, od strane istražitelja američkog Biroa za carinu i imigraciju, dok se Čun Janli još uvek nalazi u bekstvu.\nU drugom slučaju, koji je povezan sa prodajom piratskog softvera, nekadašnji radnik svemirske agencije NASA se pred sudom izjasnio krivim za kršenje prava o kopirajtu. Kosburn Vederbern (38) iz Merilenda, prizano je da je od Ksiang Lija kupio piratski softver vredan više od milion dolara. Ukoliko bude proglašen krivim, Vederbern bi mogao da bude osuđen na kaznu zatvora u trajanju do pet godina i novčanu kaznu do 250.000 USD.\nU optužnici se navodi da je na veb lokaciji Crack99.com, kao i na još nekoliko drugih koje su optuženi pokrenuli, prodavano više od 2000 različitih programa po daleko nižoj ceni u odnosu na originalne kopije. Radi se o poslovnom softveru koji se koristi u mašinstvu i građevinarstvu, ali i u vazduhopolovnoj industriji, meteorologiji i istraživanju svemira. Piratizovane kopije su se prodavale po ceni od 20 do 1200 USD, dok se cena originalnih programa kreće od nekoliko stotina do milion dolara.\nU periodu od aprila 2008. do juna 2011. Ksiang Li je isporučio više od 500 kopija piratskog softvera na adrese oko 325 kupaca u SAD i 60 drugih zemalja, navodi se u optužnici. Ukoliko bude proglašen krivim, Ksiang Li bi mogao biti osuđen na kanu od 20 godina zatvora i novčanu kaznu od 500.000 dolara.\nCategories: IT novosti Tags: koji, kopije, krivim, optu, softvera


Potpisan sporazum o učinku NSZ – IN info\nOn se zahvalio ministarki za rad, zapošljavanje, boračka i socijalna pitanja, Dariji Kisić Tepavčević i resornom ministarstvu, na zajedničkom zalaganju u definisanju\ngodišnjih aktivnosti NSZ i podršci u realizaciji istih. „ Potpisivanjem ovog Sporazuma i usvajanjem Programa rada od strane Vlade Republike Srbije, stekli su se uslovi za početak realizacije jedne od važnijih aktivnosti, a to je raspisivanje Javnih poziva i konkursa, za sprovođenje programa zapošljavanja koji će biti raspisani do kraja januara 2022. godine „ naveo je\nMartinović. Javni pozivi, biće raspisani tako da poslodavci ne moraju dostavljati svu dokumentaciju lično, već će NSZ iz baze podataka i evidencije drugih službenih organa, pribaviti sama, objasnio je Martinović i posebno istakao povećane iznose pojedinih subvencija i novčanih naknada.\nMinistarka Kisić Tepavčević, nakon potpisivanja sporazuma, rekla je da se jedana od važnih aktivnosti odnosi na realizaciju mera aktivne politike zapošljavanja, za šta je ove godine obezbeđeno 6,5 milijardi dinara. „Planirano je da se u mere aktivne politike zapošljavanja ove godine uključi više od 20.000 nezaposlenih, od kojih je 2.285 osoba sa invaliditetom“ navela je ministarka.\nPoslodavcima i tražiocima zaposlenja sve informacije za učešće u merama aktivne politike zapošljavanja, neophodna podrška, podnošenje zahteva prema aktuelnim\njavnim pozivima biće dostupne putem više kanala: neposredno, putem pošte ili elektronskim putem u nadležnim filijalama Nacionalne službe za zapošljavanje, sajta, kao i putem zvanične stranice na društvenoj mreži LinkedIn.\nsledećaJKP "Parking servis" - Niš - Planirani radovi za 31.01.2022.


Oglasio se REDITELJ kojeg je Alek Boldvin RANIO na snimanju filma: Džoel Souza progovorio o nezapamćenoj tragediji\nSvetski mediji stupili su u kontakt sa Džoelom Souzom koji se oporavlja od zadobijene povrede ali je i dalje u stanju šoka.\nFilmski režiser Džoel Souza kojeg je spletom nesrećnih okolnosti pre dva dana na snimanju filma "Rust" ranio kolega Alek Boldvin uspešno se oporavlja, a konačno je smogao snage da progovori o nemilom činu i preminulog Halini Hačins.\n"Veoma sam potresen gubitkom moje prijateljice i koleginice Haline. Bila je ljubazna, živahna, neverovatno talentovana, borila se za svaki centimetar i uvek me je gurala da budem bolji", rekao je Džoel za BBC.\nKako dalje istraga govori, direktorku fotografije metak je pogodio u grudi, saopštila je kancelarija šerifa okruga Santa Fe, dok je Souza stajao iza nje i prošao je sa lakšim telesnim povredama.\nRežiser je veoma zahvalan za podršku koju dobija od kolega, medija i mnogobrojne publike, a detalje o tragediji za sada nije želeo da otkriva.\nPre dva dana je sudija Santa Fea odobrio nalog šerifovoj kancelariji za zaplenu vatrenog oružja, odeće, kamere, video kaseta i municije sa ranča Bonanza Krik u blizini Santa Fea, gde je Boldvin snimao niskobudžetni film "Rust".\nPodsetimo, Alekov brat Stiv poručio je putem svog Instagram naloga da se ljudi mole za sve koji su učestvovali u tragediji.\n"Zamoliću vas da se pomolite večeras. Nema mnogo toga što može da se kaže, osim molim vas, pomolite se za sve one koji su prisustvovali ovom tragičnom događaju, hvala vam."\nOružar je jedini koji sme imati pristup municiji: Zlatan Vidović iskreno o slučaju Aleka Boldvina i seriji OLUJA\nTAGOVI: Džoel SouzaAlek BoldvinHalina HačinsRanjenRežiserKolega


IZVJEŠTAJI O PROŠLOGODIŠNJEM RADU FEDERALNE VLADE I ORGANA UPRAVE\nDanašnja tematska sjednica Vlade Federacije BiH, održana u Sarajevu, bila je posvećena rezultatima postignutim u prošloj godini u njenom i radu federalnih organa uprave, kao i programskim zadacima u ovoj godini. Ovo je prvi put da Federalna vlada na jednoj sjednici okupi rukovodioce svih federalnih organa kako bi zajednički analizirali učinke rada institucija kojima su na čelu i ukazali na pravce daljih aktivnosti.\nIzvještaj o radu Vlade Federacije BiH, koji će biti poslan u Parlament Federacije BiH, sačinio je Federalni zavod za programiranje razvoja, na bazi pojedinačnih izvještaja federalnih ministarstava i drugih organa i tijela.\nIzvještaji su rađeni po novoj metodologiji ustanovljenoj Uredbom o procesu strateškog planiranja, godišnjeg planiranja i izvještavanja u federalnim ministarstvima, koja definira obavezu svih federalnih ministarstava da donose trogodišnje strateške planove, godišnje planove rada i podnose godišnje izvještaje o radu. U skladu s novom metodologijom, izvještaji sadrže uvodni dio o najznačajnijim aktivnostima ostvarenim u izvještajnom periodu, tabelarni pregled strateških ciljeva, programa i aktivnosti, obrazloženja u slučaju kada predviđene aktivnosti nisu ispunjene, procjenu izvršenih aktivnosti na osnovu pokazatelja i procenat izvršenja. Posebno su prezentirani pokazatelji o utrošenim budžetskim sredstvima i o namjeni za koju su iskorištena. Međutim, najveći broj ministarstava nije iskazao zbirni procenat realizacije plana rada svog ministarstva za 2011. godinu.\nUz konstataciju da se rad Vlade FBiH u 2011. godini odvijao u izuzetno složenim uslovima (političkim, socijalnim, ekonomskim), ističe se da je održana ukupno 35 sjednica, od čega 31 redovna i četiri vanredne. Pored programiranih, tokom prošle godine Vlada FBiH je intervenisala u rješavanju mnogih aktuelnih pitanja koja je nametala trenutna situacija.\nUz Izvještaj o radu Vlade FBiH razmatrani su i usvojeni izvještaji: o radu Fondacije za pružanje pomoći u rješavanju stambenih pitanja pripadnika boračkih populacija, o izvršenju Programa rada Upravnog odbora Zavoda zdravstvenog osiguranja i reosiguranja FBiH, sa Izvještajem o radu Stručne službe ovog zavoda, o ostvarivanju Programa rada i Finansijskog plana Fonda za zaštitu okoliša i o radu Federalnog štaba civilne zaštite.\nDanas su, također, razmatrani i usvojeni izvještaji o radu federalnih organa uprave i to o radu Policijskog odbora za policijske službenike FBiH, o izvršenju Plana geodetskih poslova, o radu Agencije za privatizaciju u FBiH, sa Izvještajem o izvršenoj privatizaciji i Finansijskim izvještajem, više federalnih zavoda, uključujući kazneno-popravne zavode poluotvorenog tipa, uprava, ureda i stručnih službi Vlade FBiH, kao i Stručne službe zajedničkih organa i tijela u Federaciji BiH. Također, usvojeni su, uz izvještaje o radu, planovi i programi Federalne uprave za inspekcijske poslove i Financijske policije FBiH.\nIstovremeno je Vlada FBiH dala saglasnost i na programe rada za ovu godinu ovih organa i tijela, uz zaključak da se izvršavanju planiranih zadataka pristupa blagovremeno i s krajnjom ozbiljnošću, primjerenoj situaciji u kojoj se Federacija BiH nalazi i potrebi što bržeg i učinkovitijeg rješavanja aktuelnih pitanja u svim segmentima života i rada.


Olenik: Dačić nastavlja sa politikom velike Srbije, bojkotaška opozicija mu pomaže – SLOBODNA VOJVODINA\nOlenik: Dačić nastavlja sa politikom velike Srbije, bojkotaška opozicija mu pomaže\n“Zato i nemamo alternativu Vučiću”\nAdvokat za ljudska prava Aleksandar Olenik optužio je danas predsednika Skupštine Srbije Ivicu Dačića da svojim izjavama o NATO bombardovanju iz 1999. godine nastavlja sa politikom “velike Srbije”.\n“Ratni huškač i davalac tuđe krvi sa koferčetom nastavlja genocidnu politiku ‘velike Srbije’, koju sada zovu ‘Vučićev srpski svet’”, napisao je Olenik na Tviteru.\nOn je to izjavio nakon što je Dačić danas rekao da bi bio “najsrećniji” da Srbija može da vrati NATO-u za bombardovanje.\n“Kad bismo mogli da im vratimo bio bih najsrećniji, ali pošto ne možemo idemo dalje” rekao je predsednik Skupštine Srbije.\nOlenik je rekao da za politiku promocije “velike Srbije”, odnosno “sprkosg sveta” Dačić i aktuelna vlast imaju i “otvorenu podršku bojkotaške opozicije”.\n“Zato i nemamo alternativu Vučiću”, ocenio je Aleksadanr Olenik, bivši predsednik Građanskog demokratskog foruma.\nRelated Topics:Aleksandar OlenikIvica Dačićopozicija\nPreminuo Vlasta Velisavljević, legendarni srpski glumac


Estetski pedikir i manikir sa gel lakom u Beauty Studiju Million!\nSavršeno negovani nokti u boji po vašem izboru\nGel lak u boji po vašem izboru\nZdravi i negovani nokti su ukras naših ruku i nešto što drugi ljudi prvo primete na nama. Mankir podrazumeva oblikovanje nokatne ploče, sredjivanje zanoktica i poliranje noktiju, nakon čega se utrlja krema za ruke i specijalno ulje za zanoktice.\nNegovana koža, lepa i nežna na dodir jedna je od glavnih odlika ženskih stopala, estetski detalj koji čini ženu lepšom i privlačnijom. Zato ne dozvolite da koža na Vašim stopalima bude gruba i neugledna, naročito tokom letnjeg perioda, u vreme bosih nogu, japanki i sandalica. Isto važi i za gospodu, jer su uredna i negovana stopala zasigurno mnogo privlačnija i lepša.


Evo šta analitičari vide kao prioritete nove vlade Ane Brnabić | SEEbiz.eu\nObjavljeno: 06.10.2020 / 19:17\nOvaj ekonomista, kao i većina njegovih kolega, smatra da je ključno da se očuva likvidnost preduzeća, sačuvaju radna mesta i poveća proizvodnja.\nIako savetuje dalju pomoć privredi, Hanić veruje da je najverovatniji “scenario” da se, bez obzira na najave novog talasa korona virusa, može očekivati rast srpske ekonomije.\n“Očekuje se da će vlada pronaći odgovarajuća rešenja i time povećati ekonomski rast u narednom periodu”, rekao je Hanić.\nHanić smatra, takođe, da nova vlada treba da vodi računa da ne dođe do povećanja zaduženosti.\n“Prostor za dalje zaduživanje već je smanjen, a fiskalni deficit je u porastu i ne bi trebalo da pređe određenu granicu”, kaže Hanić.\nPresudno je, ipak, po mišljenju ovog profesora, da nova vlada ne dozvoli da privreda “posustane” i da dođe do gubitka radnih mesta, zatvaranja kompanija i da se tako ugrozi osnova za dugoročni ekonomski rast.\nZato bi prioriteti nove vlade u narednom periodu trebalo da budu ulaganje u infrastrukturu, naročito u putnu, kao i u visoko obrazovanje, u zdravstvo i dalji razvoj digitalizacije.\nPotreban je i reforma obrazovnog sistema, jer se sada, ukazuje Hanić, zahtevaju nove veštine i prave programi za razvoj preduzetništva i inovacija zasnovanih na znanju.\n“To je upravo i strategija evropskih najrazvijenijih zemalja – da se podstakne razvoj informatičkog sektora i razvija preduzetnička kultura”, rekao je Hanić.\nU tom pogledu, dodaje on, veliki zadatak ima i fiskalna politika, koja bi, ističe, trebalo da bude selekivna i da podstiče razvoj startap kompanija.\nZadatak nove vlade, naglašava Hanić, jeste i da očuva makroekonomsku stabilnost, a pre svega finansijsku, bez koje ne mogu da se obezbede dobri rezultati na ekonomskom planu.\nOno što je u ekonomskom smislu izazov za novu vladu, ukazuje Hanić, jeste da našu ekonomiju mogu “ukočiti” stagnacija i pad ekonomske aktivnosti zemalja u regionu i zemalja koje predstavljaju naše glavne inostrane partnere.\n“Pad tražnje na inostranim tržištima predstavlja veoma značajan limitirajući faktor”, ukazuje Hanić.\nZato je važno, dodaje, da se obezbedi blagi rast plata i penzija i povećanje kupovne moći stanovništva, da bi se, kaže, obezbedio ekonomski rast po osnovu rasta domaće tražnje.\nHanić zaključuje da bi rast domaće tražnje zajedno sa investicijama trebalo da bude izvor ekonomskog rasta u narednom periodu.\nEkonomista Ivan Nikolić kaže da je postignut dobar rezultat u javnim finansijama, ali da i dalje treba da se štedi.\n“Ako se bude tako postupalo više ne bi trebalo očekivati ozbiljnih izazova vezanih za minuse koje smo imali u državnoj kasi”, rekao je Nikolić.\nSmatra da fokus polako treba da se premešta iz Ministarstva finansija ka privredi, odnosno ka ministarstvima zaduženim za saobraćaj, trgovinu i energetiku.\nPrema njegovim rečima, Ministarstvo finansija, kao veliko ministarstvo koje je dobrim delom odgovorno i za javna preduzeća, bi trebalo da radi na podizanju njihove efikasnosti i uspesnosti, gde uvek ima prostora za unapređenja.\n“Što se tiče javnih finansija, one svakako treba da daju podršku sadašnjem infrastrukturnom zamahu. Premeštanjem stvari sa javnih finansija na privredu, gde pre svega mislim na već prisutan trend intenziviranja i podizanja tehnološkog nivoa i strukture naše ekonomije, može se doći do visokih održivih stopa rasta”, kaže Nikolić.\nPovodom najave Aleksandra Vučića da će doći do velikih promena u javnim preduzećima, Nikolić kaže da se tu, pre svega, radi o efikasnom upravljanju predzeća, a ne o personalnim promenama koje su najbezbolnije.\nMeđutim, problem sa javnim preduzećima jeste efikasno upravljanje njima, a ono se ne tiče uvek i samo sposobnosti menadžera ili ljudi koji upravljaju tim javnim preduzećima, dodaje Nikolić.\nNapominje da je to nekada znatno šira tema koja ima i socijalnu dimenziju, uključuje i pitanje investicija, eventualno širenje kapaciteta i slično.\nNikolić ukazuje da institucije moraju da budu još efikasnije i bolje. Smatra da je dobro što je uvedena e-uprava ali da postoji još mnogo prostora za dalji napredak u ovoj oblasti što od predsednice vlade, treba i očekivati, posebno znajuću za njeno insistiranje na digitalizaciji.\n“Infrastrukturni projekti su sada dobili na zamahu. Osim institucionalnih finansijera koji dolaze sa zapada tu su i finansijeri iz Kine, Turske i Rusije, a sada je tu i američki DFC. Tu je sada i novi paket finansijske injekcije odnosno investicioni paket EU za ZB”, navodi on.\nTo mora da se iskoristi u narednom srednjoročnom periodu i to je prilika da se ozbiljnije zanovi infrastruktura, naročito drumska i železnička, dodaje Nikolić.\nOn ističe da treba još jače podstaći stanogradnju, jer ona iako raste, pre svega raste u segmentu eksluzivnijih stanova.\nTagovi: Vlada Srbije, Ana Brnabić, srpska ekonomija, Hasan Hanić, Beogradska bankarska akadedmija, Ivan Nikolić


Srđan Nogo uhapšen zbog pozivanja na rušenje Ustava? | 013 info\nnova.rs\tPon, 03/08/2020 - 15:13\nBivši narodni poslanici pokreta Dveri Srđan Nogo i Zoran Radojičić zadržani su u policijskoj stanici Savski venac, zbog sumnje da su počinili krivično delo pozivanje na nasilnu promenu ustavnog uređenja, saznaje portal Nova.rs.\nKako Nova.rs saznaje, Nogu i Radojičiću je određeno zadržavanje do 48 sati, nakon čega će biti saslušani u nadležnom tužilaštvu. Ovu informaciju je za portal Nova.rs potvrdio advokat Marko Pušica, koji zastupa Srđana Noga.\n“Tačno je da Srđanu određeno zadržavanje i upravo mu je uručeno rešenje o istom”, kaže za portal Nova.rs advokat.\nPodsetimo, policija je danas oko 10 sati u Sarajevskoj ulici u centru Beograda zaustavila automobil Srđana Noga, koji se zaputio ka Narodnoj skupštini sa pejnt-bol puškom u vozilu. On je potom sproveden u PS Savski venac, a sem njega, u stanicu je priveden i Zoran Radojičić.\nInače, jutros je ispred Skupštine Srbije bio organizovan protest, odnosno pokušaj blokade rada, od strane pristalica pokreta Dosta je bilo. Pred Skupštine se jutros uputio i bivši narodni poslanik Srđan Nogo, ali je on u međuvremenu zaustavljen u Sarajevskoj ulici od strane policije. Nogo je pre samo nedelju dana najavio da neće dozvoliti današnje konstituisanje novog saziva Skupštine i pozvao lidere i simpatizere opozicije da dođu na puškaranje na buduće poslanike.\nsrbija politika skupština Hapšenje


Sredstva za zapošljavanje mladih - Istinomjer\nSredstva za zapošljavanje mladih\nU narednom periodu nastavit ćemo sa provođenjem ranije utvrđenih ciljeva definisanih Strategijom razvoja Općine Novo Sarajevo, a prioritet nam je (…) povećanja sredstava za samozapošljavanje i zapošljavanje mladih.\nPrema Izvještaju o izvršenju Budžeta općine Novo Sarajevo za 2017. godinu, na programe aktivne pomoći zapošljavanju među kojima su između ostalog sredstva namijenjena za start-up biznise, utrošeno je tek 10.503 KM. Utrošak sredstava sa iste linije je u Budžetu 2018. godine iznosio 54.278 KM, a prema rebalansu budžeta Općine za 2019. godinu, ova sredstva su planirana u iznosu od 536.000 KM. Međutim, bitno je napomenuti da su ova sredstva i u prošlim budžetima planirana u sličnim iznosima, kao i u Nacrtu Budžeta Općine za 2020. godinu, gdje su planirana u iznosu od 498.000 KM. Dakle, povećanje utroška ovih sredstava postoji, ali je uglavnom zbog činjenice da je u prvoj godini mandata utrošeno tek 10.503 KM.\nOpćinski načelnik Nedžad Koldžo i predsjednik Uprave BBI banke Amer Bukvić potpisali su 25. januara 2019. godine ugovor o subvencioniranoj liniji za start-up kompanije s područja Općine Novo Sarajevo. Riječ je o posebno kreiranoj liniji za finansiranje start-up biznisa koji su uspješno okončali učešće u Programu „Inkubator poslovnih ideja za start-up biznis“ koji Općina Novo Sarajevo provodi sa Projektom zapošljavanja mladih (YEP), uz podršku Vlade Švicarske. Zahvaljujući subvenciji Općine Novo Sarajevo start-up kompanije registrovane na području Općine sredstva iz ove linije mogu realizovati u BBI banci po subvencioniranoj stopi od 0 posto. Namjena sredstava je finansiranje obrtnog kapitala i investicija, uz prezentiranje biznis plana, na rok do 24 mjeseca, sa mogućnošću korištenja grace-perioda do 9 mjeseci.\nNačelnik Općine Novo Sarajevo, Nedžad Koldžo istakao je da je “finansiranje start-up kompanija samo jedna je od niza mjera koje Općina Novo Sarajevo od 2016. godine provodi u okviru Programa aktivnog zapošljavanja”.\nIz ove općine su sitakli da “u skladu sa utvrđenim ciljevima definisanim Strategijom razvoja, Općina Novo Sarajevo izdvaja značajna finansijska sredstva za realizaciju Programa aktivne politike zapošljavanja, te na taj način nastoji potaći zapošljavanje i smanjiti trajanje nezaposlenosti osoba sa područja općine. U proteklom periodu realizovane su sljedeće mjere: Sufinansiranje samozapošljavanja po javnom pozivu; Stručno osposobljavanje pripravnika; Subvencija za prekvalifikaciju, dokvalifikaciju i specijalizaciju nezaposlenih lica; Posao za sve. Također, Općina je u okviru realizacije Projekta zapošljavanja mladih (YEP), koji je realizovan uz podršku Vlade Švicarske, omogućila mladima da se uključe u Program “Inkubator poslovnih ideja za start-up biznis”.”


Web stranica Vlade TK - Sufinansiranje projekata manifestacija kulture i izdavačke djelatnosti\nMinistarstvo također poziva i zainteresovana pravna i fizička fizička lica da podnesu zahtjeve za dodjelu sredstava za sufinansiranje programa/projekata izdavačke djelatnosti.\nZa ovu oblast kulture Vlada Tuzlanskog kantona obezbijedila je ukupno 135.000,00 KM od čega je za sufinansiranje programa/projekata manifestacija kulture iznos od 115.000,00 KM i 20.000,00 KM za programe/projkte izdavačke djelatnosti.\nPrema uslovima, kriterijima i postupcima koje je utvrdila Vlada Tuzlanskog kantona svaki podnosilac zahtjeva za manifestacije kulture može predložiti samo jedan program/projekat i ostvariti pravo na sredstva u maksimalnom iznosu do 7.000,00 KM dok je u oblasti izdavačke djelatnosti maksimalni iznos po pojedinačnom programu/projektu do 2.000,00 KM.\nVlada Tuzlanskog kantona nakon višegodišnje pauze, ponovo od prošle godine sufinansira projekte izdavačke djelatnosti u oblasti kulture, a od ove godine je novina da pravo podnošenja zahtjeva imaju i fizička lica, uz uslov da su autori programa/projekta izdavačke djelatnosti za koji podnose zahtjev, te da su izdavač ili autor sa područja Tuzlanskog kantona. Sve potrebne obrasce kao i detalje zainteresovani korisnici mogu pronaći na web stranici Vlade TK ili Ministarstva za kulturu, sport i mlade TK.\nPopunjeni obrazac sa propratnom dokumentacijom predaje se putem pošte ili na pisarnicu Zajedničkih službi kantonalnih organa na adresu: Ministarstvo za kulturu, sport i mlade Tuzlanskog kantona, Rudarska 65, 75 000 Tuzla.


Žene u Toplici osnažene da prijave porodično nasilje - Blace Info Press\nU Prokuplju je danas održan okrugli sto na kojem su predstavljeni rezultati projekta „Povećanje dostupnosti socijalnih usluga ženama sa iskustvom porodičnog i partnerskog nasilja Topličkog okruga“.\nProjekat je realizovalo Udruženje Romkinja „Osvit“ iz Niša u partnerstvu sa Gradom Prokupljem, a uz finansijsku podršku Vlade Švajcarske.\n-Drago mi je da smo uspešno realizovali ovaj projekat i da će nam rezultati osmomesečne borbe protiv porodičnog i partnerskog nasilja poslužiti kao putokaz za dalje unapređenje socijalnih usluga potencijalnim korisnicama. Tokom sprovođenja projekta, održali smo više radnih sastanaka sa predstavnicama Udruženja „Osvit“, dogovarali se oko planiranih aktivnosti, kako bi došli do što kvalitetnijih usluga, rekao je zamenik gradonačelnika Prokuplja Miroljub Paunović.\nOn je dodao da će Grad Prokuplje nastaviti da podržava ovakve projekte i izrazio nadu da će, Akcionim planom, ovaj vid socijalnih usluga biti sagledan, a sve u cilju prevencije nasilja i podrške ženama koje trpe porodično nasilje.\nO sprovedenim aktivnostima u okviru realizacije projekta, govorila je direktorka Udruženja „Osvit“ Ana Saćipović, koja je istakla da su na području Topličkog okruga za šest meseci pružene 62 usluge SOS telefona.\n-Svako prijavljeno nasilje je naš veliki rezultat. Naš cilj je da ženu osnažimo da ne ćuti i ne trpi nasilje, da pozove SOS broj, na kojem će dobiti podršku da prijavi nasilje nadležnim službama, kazala je Saćipović.\nPrema njenim rečima, sredstvima Vlade Švajcarske ovde je otvorena i tehnički opremljena Kancelarija za rad SOS telefona. Ova usluga je besplatna i dostupna je ženama sa područja Topličkog okruga, koje u slučaju nasilja mogu da se jave na broj telefona 027/324-344 u Prokuplju, dok je broj u Nišu 018/515-318. Broj SOS centrale je 0800 100 909.\nSledeća vest Učenici OŠ “Toplički heroji” iz Žitorađe posetili spomenik junacima “Gvozdenog puka”\nPredhodna vest Nacionalna služba za zapošljavanje u saradnji sa Opštinom Blace raspisuje Javni konkurs za javne radove na kojima se angažuju nezaposlena lica u 2019. godini


ICANN i UNESCO promovišu multijezičnost na Internetu | RNIDS\nInternet korporacija za dodeljivanje imena i brojeva (ICANN) i Organizacija Ujedinjenih nacija za obrazovanje, nauku i kulturu (UNESCO) složili su se da zajedno rade na jačanju i promociji multijezičnosti na Internetu i omoguće uspešno uvođenje nacionalnih domena najvišeg nivoa na maternjem jeziku zemalja koje ne koriste latiničko (ASCII) pismo.\nICANN i UNESCO su potpisali pismo o namerama u kome su određene zajedničke oblasti za saradnju koje su definisane i Sporazumom o saradnji iz decembra 2009. godine. Obe strane su se složile da će sarađivati u oblasti ekspertize i razvoju referentne tabele punih i skraćenih imena zemalja članica UNESCO čiji su službeni jezici zasnovani na ćiriličkom pismu. Takođe, očekuje se da će se saradnja proširiti i na zemlje sa drugim nelatiničkim pismima.\nTačan obim projekta još uvek nije do kraja određen, ali predložena referentna tabela neće biti obavezujuća za upotrebu. Kreiranje ove tabele može da pomogne zemljama koje konkurišu za Internet domene najvišeg nivoa na nelatiničkom pismu, a dosadašnji ubrzani proces prijave i zahtevi neće biti izmenjeni zbog ovog projekta.


Ministarka trgovine, turizma i telekomunikacija Tatjana Matić i ambasador Slovačke u Srbiji, Fedor Rosoha, razgovarali su na juče održanom sastanku o nastavku intenzivne ekonomske i bilateralne saradnje dve zemlje.\nMinistarka Matić je istakla zadovoljstvo obimom trgovinske razmene pre kovid-krize i izrazila očekivanje da će krajem sledeće godine biti ne samo vraćena na taj nivo već i da će se nastaviti planovi o unapređenju ekonomskih i trgovinskih odnosa.\nOna je dodala i da je prethodnih godina zabeležen rast posete slovačkih turista i da će zahvaljujući i digitalnim aktivnostima nakon pandemije, u narednoj godini turistička saradnja biti vraćena na taj nivo.\nAmbasador Rosoha predložio je saradnju na polju inovacija i tehnološkog razvoja kao i razvoja turizma, ističući podršku Slovačke ulasku Srbije u Evropsku Uniju.\nUčesnici sastanka složili su se da je od izuzetnog značaja rad Mešovitog komiteta i dogovorili nastavak saradnje na budućim Tvining projektima.\nTags: Fedor Rosoha, intenzivna ekonomska saradnja, Slovačka, srbija, Tatjana Matić